הוועדה המיוחדת לזכויות הילד, כנסת 25, פרוטוקול מספר 8, 2023-03-13 00:00

הוועדה לזכויות הילד): שלום לכולם, צהריים טובים, אנחנו מתחילים בוועדה משותפת, יחד כמובן עם יושב-ראש ועדת החינוך, חברי וידידי, חבר הכנסת יוסף טייב

הוועדה לזכויות הילד):  אנחנו בדיון המשותף הזה בין שתי הוועדות

הוועדה לזכויות הילד):  מה שחשוב לנו, זה לנסות לתאם בין הוועדות לגבי הנושא של המעקב על החינוך לגיל הרך שבעצם עובר לאחריות משרד החינוך

הוועדה לזכויות הילד):  אני מקווה שיהיה לנו פה דיון פורה עם החלטות לטובת ילדי ישראל

הוועדה לזכויות הילד):  בבקשה

הוועדה לזכויות הילד):       בבקשה, מריה, חוקרת מרכז המחקר והמידע של הכנסת

הוועדה לזכויות הילד):   יש מצגת

יהושע רבינוביץ: צהריים טובים, תודה רבה לכם יושבי ראש הוועדות, אני מהמרכז למחקר והמידע של הכנסת

יהושע רבינוביץ:  אני אציג בקצרה את הממצאים של המסמך שאנחנו הגשנו לקראת הדיון על יישום רפורמת הגיל הרך במערכת החינוך

יהושע רבינוביץ:  אני לא אכנס לפרטים של המעבר עצמו, אבל כפי שכבר יושב-ראש הוועדה ציין, בינואר 2022, עבר תחום הפיקוח על מעונות יום לפעוטות למשרד החינוך, וככה גם יישום חוק הפיקוח על המעונות האלה

יהושע רבינוביץ:  אנחנו מדברים פה על המעונות שבהם יש שבעה או יותר פעוטות

יהושע רבינוביץ:  ככה בעצם משרד החינוך והמדינה מייצרים עכשיו רצף של מענים מפוקחים ואיכותיים לילדים מגיל לידה עד גיל 18

יהושע רבינוביץ:      בקצרה, על עיקרי הרפורמה שהיא כוללת כמה רכיבים עיקריים

יהושע רבינוביץ:  פה ציינתי כמה מרכזיים, ויש עוד במסמך שלנו

יהושע רבינוביץ:  אתם תוכלו לראות

יהושע רבינוביץ:  קודם כל, במסגרת הרפורמה, משרד החינוך מתכוון לשפר את התקינה במסגרות – יחס ילד למטפלת, להקטין את מספר הילדים למטפלת אחת

יהושע רבינוביץ:  להפוך את המסגרות האלה ליותר זמינות, להגדיל את ההיצע של המסגרות שהיום הן פחות נגישות בחלק מקבוצות האוכלוסייה, למשל, באוכלוסייה הערבית

יהושע רבינוביץ:  לתת הכשרה מקצועית לצוותים במסגרות, ולתת ליווי מקצועי לצוותים, וכמובן, לבנות את מערך הפיקוח

הוועדה לזכויות הילד): זה כולל מגילאי שלוש ומטה

הוועדה לזכויות הילד):  רק על מעונות יום מגילאי שלוש ומטה

יהושע רבינוביץ: משרד החינוך גם יצא עם יוזמה עם קול קורא לתפקיד חדש ברשויות המקומיות לגיל הרך, וכבר 225 רשויות נענו לכך, והם מקימים את התפקיד

יהושע רבינוביץ:  אז בעצם יהיה רכז גיל הרך בכל רשות שהוא ירכז את תחום הפעילות עבור ילדים - מסגרות לילדים מגיל לידה עד כיתה א'

יהושע רבינוביץ:  במסגרת הזו גם ייעשה בהמשך מיפוי של כל המסגרות שפועלות היום

יהושע רבינוביץ:       כאן אתם יכולים לראות את הפירוט של המסגרות – מעונות יום לפעוטות עד גיל שלוש שיש בהם שבעה או יותר פעוטות, שהם מוכרים היום ופועלים תחת הפיקוח של משרד החינוך

יהושע רבינוביץ:  אנחנו מדברים על שני סוגים של המסגרות

יהושע רבינוביץ:  סך הכול זה - 4,421 מסגרות

יהושע רבינוביץ:  סוג ראשון של המסגרות, זה מעונות סמל כפי שכולם יודעים, שיש בהם סבסוד של המדינה במחירים מפוקחים, הם היו לפני מעבר תחת פיקוח של משרד החינוך, וזרוע העבודה של משרד הכלכלה

יהושע רבינוביץ:  פועלות היום ברישיון קבוע – כ-1,300 מסגרות

יהושע רבינוביץ:  סך הכול קיבלו לקבל רישיון – כ-2,240 מעונות, זאת אומרת, יש עוד חלק מהמעונות, כמעט קרוב ל-1,000 שעוד לא קיבלו רישיון קבוע

יהושע רבינוביץ:  במסגרות האלה אנחנו יודעים שמתחנכים לפחות - כ-120 אלף פעוטות

יהושע רבינוביץ:  למה לפחות? כי אנחנו יודעים רק על הפעוטות שהם קיבלו סבסוד מהמדינה, לא יודעים על כולם

יהושע רבינוביץ:  אבל סך הכול בשנה שעברה - היו 145 אלף מקומות מאושרים במעונות האלה

יהושע רבינוביץ:      חלק השני – מעונות פרטיים

יהושע רבינוביץ:  מעונות פרטיים שנכנסו תחת הפיקוח של משרד החינוך

יהושע רבינוביץ:  נכון להיום זה כ-2,200, ביקשו רישיון – כ-1,300 קיבלו רישיון קבוע, כל השאר עדיין נמצאים בתהליכים

יהושע רבינוביץ:  לגבי המסגרות האלה, אין לנו נתונים על מספר הילדים בהם, לא נעשה רישום

יהושע רבינוביץ:  וגם מה שאנחנו לא יודעים, זה כמה עוד מסגרות פרטיות יש במדינת ישראל שלא נכנסו בעצם

הוועדה לזכויות הילד): איך מתבצע התהליך? פונים אלינו

יהושע רבינוביץ: הם אמורים לפנות למשרד החינוך

הוועדה לזכויות הילד): הם פונים למשרד החינוך, זאת אומרת, אין פנייה יזומה של המשרד אליהם

יהושע רבינוביץ: יש

יהושע רבינוביץ:  במסגרת הפיקוח והמפקחים, יש גם איזשהו תהליך יזום של משרד החינוך שהם בעצם פונים למסגרת ובודקים אם היא פועלת ברישיון או לא

קטי קטרין שטרית: סמל זה רשתות?     

יהושע רבינוביץ: כן

יהושע רבינוביץ:  סמל זה רשתות

יוסף טייב: משרד החינוך, יש לנו - - -      

קטי קטרין שטרית: תגדירי סמל

קטי קטרין שטרית:  את אומרת שרשתות - - -      

יהושע רבינוביץ: לא רק רשתות, גם רשויות מקומיות מפעילות את המסגרות

עאידה תומא סלימאן: תגדירי מה זה סמל

יהושע רבינוביץ: מה זה סמל? בעצם, המסגרת שעמדה בקריטריונים שנקבעו עוד בעבר על-ידי זרוע העבודה במשרד הכלכלה, הם עמדו בקריטריונים, ביקשו הכרה, וקיבלו תרומה הזאת – סבסוד ומימון, יש שם מחיר מפוקח

נירה לאמעי: כלומר, קריטריונים מחמירים מבחינת בינוי, בטיחות, הם עובדים ברף מאוד גבוה

יהושע רבינוביץ: תמיד קראנו להם מסגרות מוכרות

קטי קטרין שטרית: יש הגבלה שם על מספר הילדים?     

יהושע רבינוביץ: יש, זה גם הגבלה על-פי חוק

יהושע רבינוביץ:  על-פי חוק והתקנות של חוק הפיקוח יש הגבלה

קריאה: הגבלה עם צפיפות הכי נוראית מכל מדינות המערב זו ההגבלה

יוסף טייב: אני רוצה להבין דבר אחד - איך אנחנו מגיעים לאותו מספר של סמל, או בלי סמל, או פרטיים בלי סמל? יש איזשהו מערך פיקוח נכון? מערך הפיקוח הזה נמצא ברווחה, במשרד העבודה? משרד החינוך

יהושע רבינוביץ: במשרד החינוך

יוסף טייב: כמה מפקחים יש לנו?      

יהושע רבינוביץ: בבקשה, השקף הבא

יהושע רבינוביץ:       זה בעצם מערך הפיקוח שקיים השנה במשרד החינוך

יהושע רבינוביץ:  המעבר נעשה בינואר 22, וזה מערך הפיקוח שקיים

יהושע רבינוביץ:  סך הכול יש 73 בעלי תפקידים במערך זה שמתוכם 43  מפקחות חינוך טיפול, זה מפקחות מקצועיות שיש להן הכשרה בתחום החינוך

יוסף טייב: כלל ארצי

יוסף טייב:  מדהים

דבורה ביטון: בגלל זה האלימות חוגגת, והרבה דברים אנחנו מפספסים

דבורה ביטון:  יותר פיקוח – יותר עיניים בוחנות היה יכול להימנע, זו דעתי עם כל הכבוד

דבורה ביטון:  מפקחת, לא יזיק לה גם אם תסתכל על מצלמות ותבין מה קורה, אולי תשב עם הסייעות שם ותשאל אם יש משהו מוזר, זה פיקוח לדעתי

הוועדה לזכויות הילד): חברים, לפי המצב פה כרגע בוועדה, אני מבקש

הוועדה לזכויות הילד):  אני פשוט הולך להביא לפה יותר מפקחים עכשיו כדי שיהיה סדר בוועדה

הוועדה לזכויות הילד):  אני מעביר כרגע לחבר הכנסת יוסף טייב, אני יוצא להפסקה של 15 דקות, ואני חוזר עם המפקחים שלי

יוסף טייב: בבקשה

יהושע רבינוביץ: יש לנו 43 מפקחות שהן עובדות משרד החינוך

יהושע רבינוביץ:  בנוסף לכך, יש 18 בקרי רישוי שהם בעצם המפקחים שעברו מזרוע העבודה משרד הכלכלה והם עובדים גם כן בפיקוח

יהושע רבינוביץ:  יש עוד חמישה ממונה בטיחות ושבעה יועצי בטיחות חיצוניים במשרד החינוך, אז סך הכול הגענו ל-73 בעלי תפקידים

יהושע רבינוביץ:  חשוב לציין, שכאשר אושרה הרפורמה ב-2022, משרד החינוך בעצם תכנן, והוא מתכנן את זה עד היום, להרחיב את המצע של המפקחים

יהושע רבינוביץ:  אז מפקחות הוא רוצה שיהיו 105 מפקחים, וגם תוספת של עוד 100 בקרים חיצונים מוסמכים

יהושע רבינוביץ:  זאת אומרת, סך הכול אנחנו מגיעים פה למערך הפיקוח שאמור להיות על-פי משרד החינוך יותר מ-200 איש, והיום בפועל יש לנו רק כשליש מהרצוי

רויטל לן כהן: אבל כתוב שיש רק 43 מפקחות, ופה כתבתם הכפלה מ-54 ל-105

רויטל לן כהן:  איפשהו יש תשע שהלכו לאיבוד

יוסף טייב: זה התכנון

יהושע רבינוביץ: נכון

יהושע רבינוביץ:  תשע עוד הלכו לאיבוד, וגם יש עדיין מחסור

יהושע רבינוביץ:  בטח משרד החינוך יוכל להתייחס לנקודה הזאת

יהושע רבינוביץ:      בהתאם למערך הפיקוח שאנחנו מציגים, אנחנו מציגים גם תוצאות של הפיקוח שנעשה עד היום, אתם יכולים לראות את זה בשקף הזה במהלך 2022, זה בעצם שנה ראשונה של הפיקוח של משרד החינוך

יהושע רבינוביץ:  נערכו 1,100 בקרות במעונות יום

יהושע רבינוביץ:  אתם יכולים לראות למטה פירוט של התוצאות של הבקרות האלה

יהושע רבינוביץ:  242 מטפלות בעלות רישום פלילי שנמצאו במסגרת הפיקוח הזה, והם הוצאו מהמעונות, חשוב לציין

יהושע רבינוביץ:  הביקורת נעשתה בכל המעונות

יהושע רבינוביץ:  זאת אומרת, במהלך הביקורת הזאת גם מצאו מעונות שהם פועלים בלי רישיון – כ-250, אבל משרד החינוך יוכל להתייחס

יהושע רבינוביץ:  ניתנו 24 צווי הפסקת פעילות מעון מינהליים, ניתנו 38 מכתבי התראה

יהושע רבינוביץ:  ויותר מ-550 מקרים בעצם ניתנה סמכות למפקח לפתוח ולהשתמש בחומרים של המצלמות בגלל שהיה מצב של סכנה לבריאות ובטיחות של הילדים

יהושע רבינוביץ:       בשקף הבא תוכלו לראות את הנושא של שיפור התקינה

יהושע רבינוביץ:  כפי שאמרתי, זה אחד הרכיבים של הרפורמה שמשרד החינוך מתכוון לשפר תקינה, וגם מופיע בתקנות חוק הפיקוח

עאידה תומא סלימאן: אמרת שהיו 241 בקרות

יהושע רבינוביץ: 1,100

עאידה תומא סלימאן: סליחה, טעות שלי

יהושע רבינוביץ: זה עניין שיפור התקינה

יהושע רבינוביץ:  בעצם, עניין שיפור התקינה הוא מצוין גם בתקנות של חוק הפיקוח שהותקנו ב-2021, שמיום הפרסום של התקנות, בעצם, הממונה על התחום יוכל לשקול שנה וחצי אחרי זה, שיפור התקינה, ולכך מתכוון גם משרד החינוך

יהושע רבינוביץ:  בטור השמאלי אפשר לראות את התקינה המשופרת שהייתה מתוכננת לשנת הלימודים הנוכחית

יהושע רבינוביץ:  למיטב הבנתי, זה לא קרה, אנחנו עדיין באותה תקינה כפי שהיא הייתה קודם, תקינה  פחות טובה

חנן דגן: החוק לא מדבר על כל המסגרות, אלא רק על המעונות סמל, לא בכל הגנים

יהושע רבינוביץ: מדברים על כל הגנים

נירה לאמעי: התקנות לפי חוק הפיקוח מדברות על כל מסגרת של שבעה ומעלה

יוסף טייב: יש פה יועצת משפטית

יניב בר אור: מבחינת הפרטים מדובר בתוספת לכל מעון של שלוש כיתות בחצי מיליון שקל לכל מעון בשנה

יוסף טייב: לא נכנסנו פה לדיון

יוסף טייב:  נירה, אם תוכלי לבדוק את זה

יוסף טייב:  תודה רבה

נירה לאמעי: אמרתי את מה שאמרתי

יוסף טייב: אז זה נבדק

יוסף טייב:  בבקשה

יהושע רבינוביץ: מה שכן עוד חשוב לציין כאן שמשרד החינוך כן מתכוון לשפר את התקינה

יהושע רבינוביץ:  מצד שני, אנחנו יודעים, והיה כבר דיון פה בוועדה על המחסור בכוח אדם במסגרות שהוא מחסור מאוד גדול, אקוטי, ויש אלפי מטפלות חסרות, זה על-פי הדיווחים כאן מהשטח

יהושע רבינוביץ:       נעבור לשקף הבא

יהושע רבינוביץ:  אני לא אפרט את כל הרכיבים ואת כל עיקרי הרפורמה, אני רק אגיד שכן, כמו שכבר אמרתי, אנחנו הרחבנו במסמך על המחסור בכוח אדם

יהושע רבינוביץ:  אנחנו גם כתבנו על אבחון תעריפי מסגרות בעלות סמל איפה שהמחירים מפוקחים

יהושע רבינוביץ:  ועדת מחירים כבר קבעה שצריך להגדיל את התעריף, אבל עדיין אין אישור רשמי של הממשלה

יהושע רבינוביץ:  סוגיה נוספת, מתן היתר שימוש חורג במבנה מגורים לצורך הפעלת מעון יום

יהושע רבינוביץ:  ההסדר הזה נקבע כאן בוועדת החינוך ב-2021, אבל מהשטח אנחנו שומעים קולות לכך שהוא לא מיושם עד הסוף

יהושע רבינוביץ:       ברשותכם, שקופית אחרונה, כאן בעצם אנחנו מדברים על פיצול מערכות

יהושע רבינוביץ:  נכון שכל מעונות היום בהם יש שבעה פעוטות או יותר הם נכנסו תחת הפיקוח של משרד החינוך

יהושע רבינוביץ:  מצד שני, ולצד זה, מישהו שאחראי על הסבסוד מסגרות סמל, זה עדיין משרד הכלכלה

יהושע רבינוביץ:  משרד הכלכלה גם אחראי על מתן עדיפות לכניסה למעון זה לילדים

יהושע רבינוביץ:  יש את הפיקוח של משרד החינוך, אבל עניין העלויות וכניסה למעון זה משרד הכלכלה

יהושע רבינוביץ:  יש גורם נוסף, שזה משרד הרווחה שהוא בעצם נותן אישור כניסה למעונות האלה לילדים בסיכון על פי חוק פעוטות וסיכון

יהושע רבינוביץ:  אנחנו עוד לא דיברנו על מעונות יום שיקומיים לילדים עם מוגבלות

יהושע רבינוביץ:  בשנה שעברה פעלו כ-140 מעונות יום שיקומיים בהם מתחנכים יותר מ-3,300 ילדים עם מוגבלות

יהושע רבינוביץ:  המעונות האלה נמצאים תחת הפיקוח, ואחראים עליהם זה משרד הרווחה בשיתוף עם משרד הבריאות

יהושע רבינוביץ:       במערכת החינוך לילדים בני שלוש המצב הוא לא כזה, כולם נמצאים תחת אותה מערכת של משרד החינוך

יהושע רבינוביץ:  גם כאן יש פיצולים, ואז אנחנו מגיעים לנושא של משפחתונים שזה עוד סוג של המסגרות, שהמסגרות הן משפחתונים בהן יש פחות משבעה פעוטות, הן לא תחת חוק הפיקוח

יהושע רבינוביץ:  יש היום בערך כ-3,600 משפחתונים שהם בפיקוח של משרד הכלכלה, והם קובעים שם את הסבסוד ואת הזכאות לתשלום

יהושע רבינוביץ:  אבל יש גם משפחתונים שהם - - -      

עאידה תומא סלימאן: מורחבים

עאידה תומא סלימאן:  יש משפחתונים מורחבים שנופלים בין הכיסאות שיש להם עשרה ילדים, והם לא נמצאים מחוץ לחוק, אבל גם משרד החינוך לא קיבל אחריות עליהם

יהושע רבינוביץ: לא מכירה את הסוג הזה של המסגרות

עאידה תומא סלימאן: משפחתון מורחב, זה משפחתון של שתי מטפלות בבניין אחד, במקום אחד שיש לו עשרה ילדים

עאידה תומא סלימאן:  משרד החינוך סירב בשנה שעברה לקבל אחריות עליהם כי הם רחוקים מהסטנדרטים ומהחוקים

יפעת שאשא ביטון: רק דייקתי פה

יפעת שאשא ביטון:  יש פה בלבול עם הכינוי משפחתון אל מול מה שאומר החוק

יפעת שאשא ביטון:  החוק מדבר על כל מסגרת שיש בה שבעה פעוטות ומעלה

יפעת שאשא ביטון:   זה לא משנה אם קוראים לזה משפחתון, מעון או כל דבר אחר

יפעת שאשא ביטון:  צריך להבחין בין המסגרות הללו לבין מסגרות שהן שבעה פעוטות ומטה, ואז באמת הן לא נמצאות תחת הפיקוח של משרד החינוך

יוסף טייב: תודה, יפעת

יוסף טייב:       משרד החינוך ברשותכם, אם נוכל לקבל את הסקירה שלכם מבחינתכם, ואם אתם יכולים להתייחס גם לסיפור של התקינה

יוסף טייב:  ניקח דוגמה של תינוקות עד 15 חודשים – אחד לחמישה, שבעיקרון, היה אמור להתחיל מאחד לארבעה

יהושע רבינוביץ: לתינוקות עד גיל 15 חודשים, זה אחד לחמישה, עד גיל 24 חודשים – זה אחד לשמונה

יהושע רבינוביץ:  עד גיל 36 אמור להיות

יהושע רבינוביץ:  זה המתוכנן

יוסף טייב: מה יש בפועל? התכוונתי אחד יותר

יוסף טייב:  בפועל היה אמור להיות אחד לחמש, בפועל יש אחד לשש לכאורה

גור רוזנבלט: אני סמנכ"ל משרד החינוך, והממונה בחוק על המעונות בהגדרה של החוק

גור רוזנבלט:  נמצאים כאן לצידי נועה צור, היא הפרוייקטית הבכירה של מעבר מעונות היום למשרד החינוך

גור רוזנבלט:  יש פה את נציגי הלשכה המשפטית שרית ואייל

גור רוזנבלט:       כמה דברים לגבי הדברים שהוצגו כאן

גור רוזנבלט:  אני אדייק את הדברים שיהיו ברורים

גור רוזנבלט:  קודם כל, מהרגע שמעונות היום הועברו אלינו, התחלנו במהלך מאוד גדול ומקיף גם של גיוס כוח אדם, גם של רגולציה מאוד משמעותית על כל המערך

גור רוזנבלט:  התחלנו במתן הרישיונות כפי שהוצג כאן

גור רוזנבלט:  אנחנו יוצאים עכשיו כבר למעלה מ-2,600 רישיונות

גור רוזנבלט:  צריך לזכור שהרישוי במעונות היום, אנחנו נותנים רישיונות גם לגנים וגם לבתי ספר, הרשות למעונות היום הוא יותר מאתגר, כי בניגוד לבתי הספר וגני הילדים שיתוקצבו בעקבות הרישיון, כאן אין תקציב בקצה

גור רוזנבלט:  מעונות הסמל מסובסדים, אבל לא מתוקצבים

גור רוזנבלט:  המעונות הפרטיים לא מתוקצבים, והתוצאה היא שמי שבא אלינו לקבל רישוי, הוא בא לקבל רישוי כי הוא מבין את הערך של הרישיון ללא תקצוב, וזה משהו שהוא מאוד משמעותי

גור רוזנבלט:  אנחנו גם עושים פניות יזומות למעונות לאלה שאנחנו מכירים אותם, בין אם קיבלנו ממשרד הכלכלה, ובין אם ידוע עליהם מגורמים אחרים, ואנחנו פונים אליהם באופן יזום כדי שיעשו רישיון

גור רוזנבלט:    מעון שמוציא רישיון, זה מעון שאנחנו יודעים שהוא מסודר מכל הבחינות של ניהול צוות בטיחותי, מכל בחינה שהיא אנחנו יודעים שהוא מסודר

גור רוזנבלט:  כפי שהוצג כאן יש בין אלף לאלפיים מעונות שנמצאים עכשיו בתהליך

גור רוזנבלט:  בתהליך, זה אומר שהם התחילו את מתן הרישיון, ונעצרו מכל מיני סיבות – הם צריכים לפעמים לתקן בטיחות

גור רוזנבלט:  הם צריכים להוסיף מטפי כיבוי, לא משנה, כל משהו שצריך לתקן אותו בתהליך, אז הם נמצאים איתנו בתהליך

גור רוזנבלט:  בוודאי שיש מעונות שעדיין לא נכנסו לתוך התהליך, זה ברור לנו, אבל אנחנו עושים אאוט ריצ' כדי להגיע גם לאותם מעונות

גור רוזנבלט:       הקמנו גם מערך פיקוח מאוד גדול ומשמעותי

גור רוזנבלט:  המערך הזה התחיל ונמצא בעיצומו של ביקורים במעונות עצמם

גור רוזנבלט:  המערך הזה מורכב כפי שהוצג כאן בשני חלקים, חלק של עובדי מדינה, והוא מושלם החלק השני על-ידי עובדות זכיין שמשלימות את המהלך הזה מכיוון שבקרוב ייקלטו מספיק מפקחות לתוך המערך כולו

גור רוזנבלט:  כך נוכל לראות מערך מפוקח ושלם למעונות היום

נירה לאמעי: הן מפקחות רק לגיל הרך?     

גור רוזנבלט: רק לגיל הרך

גור רוזנבלט:  כן

גור רוזנבלט:  דיברתי רק על הרישוי של לידה עד גיל שלוש

גור רוזנבלט:  לא דיברתי על הרישוי של הגנים

יוסף טייב: לגבי כוח אדם, אמרת, כשזה עבר אליכם, בעצם, התחלתם לגייס כוח אדם

יוסף טייב:  כמה מהכוח אדם שהיה קיים במשרד הרווחה עבר אליכם?     

גור רוזנבלט: חלק מהעובדים של משרד הכלכלה רצו לעבור אלינו

גור רוזנבלט:  חלק לא רצו לעבור

גור רוזנבלט:  מה שמשנה כרגע זה כמה תקנים יש לנו

גור רוזנבלט:  כמה איישנו בתהליך הזה

גור רוזנבלט:  ראיתם את המספרים, סך הכול קלטנו מספר מכובד מאוד של מפקחים, אנחנו הולכים ומגדילים את המערך הזה

גור רוזנבלט:  מה שנאמר כאן לגבי צווי הסגירה, וזה דבר שמופיע גם בתקשורת, ומאוד כואב גם לציבור

גור רוזנבלט:  צריך לומר, אנחנו בעדיפות שמשרד החינוך יטפל בדברים, זאת אומרת, איפה שצריך יגיע למשטרה כמובן, אבל הכוונה היא שהורים יוכלו לפנות אלינו כמשרד חינוך

גור רוזנבלט:  אנחנו פתחנו אפשרות להגיש תלונה, לפנות אלינו, ובעקבות הפניות מפקחת יכולה לגשת למעון ולצפות ולראות במצלמות האם באמת היה כאן אירוע שמצדיק את זה

גור רוזנבלט:  אני עוצר פה

גור רוזנבלט:  לגבי כל נושא התקינה, אני מעביר לנועה

גור רוזנבלט:  בבקשה

נועה צור: מריה התייחסה לתקינה

נועה צור:  כן, אני חושבת שזה היה ברור

נועה צור:  הכיוון שלנו באמת להפחית את מספר הפעוטות פר מבוגר

נועה צור:  עד היום זה היה כל השנים אחד על שש

נועה צור:  אחד על תשע, ואחד על אחת עשרה

נועה צור:  אנחנו מורידים אחד בשלב הזה בכל כיתה

נועה צור:  אנחנו פועלים במספר זירות, וזה חשוב להבין

נועה צור:  זה לא רק השכר

נועה צור:  זה לא רק התקינה

נועה צור:  זה הכול צריך לפעול בו זמנית במספר זירות כדי להתחיל להבריא את המערך של מעונות היום

נועה צור:  אנחנו פועלים בזירת ההכשרות והאופק המקצועי, אנחנו עובדים עם 18 מכללות, 10 סמינרים

נועה צור:  סיימנו השנה להכשיר קרוב ל-12 אלף נשות צוות בקורס חובה של 220 שעות שהוא חובה על-פי החוק

נועה צור:  בנינו תוכנית מודולרית שבסופו של דבר הם זכאיות לאדפטציה, עד היכולת להשלים לתואר ראשון

נועה צור:  בסופו של דבר, השנה, אני מקווה, שנפתח את הקורסים, שזה קורס בסיס, קורס מתקדם, קורס למנהלות, וקורס לבעלות וותק במשרד

נועה צור:       בנוסף להכשרות, גור התייחס לכל תהליך הפיקוח

נועה צור:  אנחנו עובדים בשיתוף פעולה מלא עם המשטרה בכדי שאנחנו באמת נצליח להגיע למקרים או למצלמות

נועה צור:  אנחנו מודעים למחסור כוח האדם שיש במשטרה

נועה צור:  אנחנו בכל אופן עושים את כל המאמצים להגיע מהר, ובשיתוף פעולה איתם לטפל בבעיה

נועה צור:  המשרד השנה מימן חמש שעות של הדרכה פדגוגית לכל מעון עם רישיון, אני מקווה שגם זה נצליח בשנה הבאה לתת יותר שעות

נועה צור:  אנחנו יודעים שהדרכה פדגוגית תוך מעונית, ואני עושה את ההפרדה בין הכשרה במכללות לבין הדרכה בתוך המעון, היא בעצם הכלי החשוב ביותר כדי לטייב את איכות חינוך טיפול במעון

נועה צור:  אני מקווה שבאמת שנה הבאה נצליח לאפשר לרשויות לתת מענה טוב יותר

נועה צור:  מענה פדגוגי טוב יותר

נועה צור:  פה אני חייבת לומר תודה לשלטון המקומי שככה לא מובן מאליו ש-230 רשויות לקחו על עצמן לתת, לספק מענה של הדרכה פדגוגית - מיכל, תודה, לך ול-230 רשויות, זה לא מובן מאליו

נועה צור:  בשיתוף פעולה עם הרשויות, אנחנו מקווים להיות פרו-אקטיביים, ובאמת להגיע לכל אותם מעונות יום עם שבעה פעוטות ומעלה שכרגע אנחנו לא יודעים עליהם, וגם שם נתקדם

יוסף טייב: אני רק רוצה שתתייחסי לגבי הסיפור של המצלמות

יוסף טייב:  אני מקבל המון תלונות, ואני מאמין שהיושבת-ראש לשעבר מיכל שיר, וגם דלל אלי, בעצם, בפיקוח שלכם קורה עכשיו משהו

יוסף טייב:  אתם באים, לוקחים את ה-DVR, לוקח את הזמן שלוקח, זה בסדר גמור

יוסף טייב:  הבעיה שבפרק הזמן הזה, אותו גל שלכאורה הוא גם מועד, הוא ללא פיקוח, בעצם ללא פיקוח של מצלמות

מיכל שיר סגמן: יוסי, הערה קטנה לנושא הזה, זה פשוט המשך גשר באמצע

מיכל שיר סגמן:  הבעיה היא גם בכוח האדם – זאת אומרת, הבעיה בסוף נופלת על כוח האדם של השוטרים

מיכל שיר סגמן:  כשצריך לעבור על מצלמה, זה דורש המון שעות של בן-אדם שיושב ועובר על שעות של תסריטים

מיכל שיר סגמן:   אין מספיק שוטרים שיעברו על הכול

יוסף טייב: כן

יוסף טייב:  אבל מה שאת אומרת נאמר על-ידי משרד החינוך

נועה צור: אתם צודקים

נועה צור:  אנחנו מודעים לבעיה

נועה צור:  וכפי שאמרתי, אנחנו בשיתוף פעולה הדוק בגלל אותה בעיה

נועה צור:  קודם כל, חשוב לציין, משרד החינוך הוא לא זה שיכול לקחת את ה-DVR

נועה צור:  מי שלוקח זאת המשטרה

נועה צור:  אבל בעזרת שיתוף הפעולה ההדוק שיש לנו עם המשטרה, אגב, גם עם ההורים, אז אנחנו בהחלט צופים המפקחות שלנו שמוסמכות על-פי חוק צופות במצלמות, ולפעמים שעות עומדות על שולחן ועל כיסא פלסטיק, רק בשביל להגיע ל-DVR שנמצא שם בתקרה, ושעות צופות ועל בסיס מה שהמפקחות חינוך טיפול שלנו רואות

נירה לאמעי: מורשות לגעת בזה?     

נועה צור: ברור, אמרתי, מוסמכות על-פי חוק

נירה לאמעי: 	דיברתם בזמנו על שינויים שאתם רוצים לערוך בחקיקה הזאת, אתם מתגבשים עם זה?      

מור דקל: 	כרגע הצעות החוק הן הצעות חוק פרטיות, אין הצעת חוק ממשלתית שמונחת על השולחן

יוסף טייב: בין השאר של חברת הכנסת יפעת שאשא ביטון אם אני לא טועה

יוסף טייב:  מהם התיקונים שהמשרד היה רוצה כן לעשות

נועה צור: בדיוק הנקודה שאני רוצה לחדד, שגורמי המקצוע במשרד מגבשים ממש בימים האלה את המדיניות בהתייחס לחוק המצלמות, הם יביאו אותם בפני שר החינוך

קריאה: אז מה מקור הסמכות כרגע של המפקחות?     

יוסף טייב: בחוק זה מופיע

נירה לאמעי: הסמכות היא של הממונה, והממונה מאציל את הסמכות שלו

דורית חזן: אז למה יש יותר אלימות בחברה?      

יוסף טייב: לא אמרנו שאין יותר אלימות

יוסף טייב:  אני חושב שביחד עם הפיקוח הפרונטלי, יש גם מצלמות

נועה צור: חשוב לי רגע לחדד

נועה צור:  משרד החינוך פועל על-פי החוק

נועה צור:  המצלמה נותנת מענה ראייתי בלבד

נועה צור:  אנחנו כן, ואם מישהו בדק את הנתונים, ניתן לראות שבחודשים האחרונים משרד החינוך עושה כל מאמץ להוציא את כל העשבים השוטים שיש במטרה לטייב את המערך כולו

נועה צור:  כשאנחנו פוגשים מעון יום ואנחנו צופים במצלמות גם אם אין שם עבירה על החוק, אבל אנחנו רואים שבהחלט ניתן לטייב את החינוך טיפול, אנחנו דורשים מהמעון שעות הדרכה פדגוגיות נוספות מעבר למה שהוא כבר נותן, ואנחנו בעצם מטפלים במקום של חינוך טיפול, פדגוגיה, או בכלים פדגוגיים מול המעון

יוסף טייב: תודה רבה

יוסף טייב:       בבקשה, יפעת שאשא ביטון

יפעת שאשא ביטון: תודה רבה, חברת הכנסת סלימאן, אני גם אוסיף קצת על הדברים, שתוכלו להתייחס לגבי כמה דברים שנאמרו כאן

יפעת שאשא ביטון:  ראשית, אני רוצה לומר לך, אדוני היושב-ראש, ולחבר הכנסת דלל, תודה על עריכת הדיון החשוב הזה, דיון המעקב, זה לא מובן מאליו שמתקיים בכנסת

יפעת שאשא ביטון:       לגופם של דברים

יפעת שאשא ביטון:  צריך לזכור שהנושא של הגדרת מעונות היום והוועדה לזכויות הילד עוד בשנת 2016, 2017, 2018, הוא בעצם הגיע לסיום חוק המצלמות וחוק הפיקוח, כשהיה ברור לכל השותפים, אני רואה את חלקם כאן גם בזום וגם מסביב לשולחן, היה ברור שבשביל להשלים את המהלך הזה חייב לעבור למשרד החינוך

יפעת שאשא ביטון:  דבר נוסף שהיה ברור לכולם שאין פה קסמים

יפעת שאשא ביטון:  אנחנו מדברים על מארג שהיה פרוץ 70 שנה, אלפי מסגרות, והינה, אני אומרת לך גם עכשיו כשאנחנו מדברים

יפעת שאשא ביטון:  עם כל שיתופי הפעולה גם של הרשויות, גם של ההורים, גם הפעולות שאנחנו עושים, אנחנו עדיין לא יודעים על כל המסגרות שיש בהם שישה פעוטות ומעלה

יפעת שאשא ביטון:  כאן אני רוצה לקרוא להורים כי הם הגורם העיקרי שיכול לסייע לנו עם מעונות שעדיין לא נמצאים תחת פיקוח, שנמצאים ככה מתחת לרדאר

יפעת שאשא ביטון:  לכולם צריך להיות אישור, צריכה להיות תעודה במקום שהוא בולט, ואם אין להם את התעודה, אז חשוב לבקש אותה

יפעת שאשא ביטון:  ואם הם לא מוציאים את התעודה הזו, אז לדעת שהילדים שלהם נמצאים במקום שהוא לא מפוקח

יפעת שאשא ביטון:  יש כמובן מוקד פיקוח שכדאי ונכון לדווח אליו, ומשם כבר משרד החינוך נכנס ועושה את העבודה

יפעת שאשא ביטון:       יש כאן כמה עתירות שבהם אנחנו צריכים לפעול

יפעת שאשא ביטון:  הדבר שהיה חשוב לכולם, גם למי שהיו בתהליך זה הנושא של הביטחון האישי של הילדים

יפעת שאשא ביטון:  הביטחון האישי של הילדים זה לדעת קודם כל איפה הם נמצאים

יפעת שאשא ביטון:  מי המטפלות שמטפלות בהם

יפעת שאשא ביטון:  לוודא שבהמשך הן מקבלות את ההכשרה - יש מערך הכשרה על חשבון המדינה לכל המטפלות בכל המסגרות, בין אם זה מסגרות סמל שמסובסדות, ובין אם זה מסגרות פרטיות

יפעת שאשא ביטון:  לדעת שהמבנה מותאם

יפעת שאשא ביטון:  ולדעת שיש שיתוף פעולה של הרשות המקומית, שגם היא יכולה לסייע לנו במציאת המסגרות, ולוודא שהכול מתנהל כפי שצריך

יפעת שאשא ביטון:       הנושא של השכר של המטפלות שצריך לקחת אותו בחשבון כדי שיאפשר גם לשנע כוח אדם, וגם להביא כוח אדם שהוא איכותי, ועוד שורה שלמה של צעדים שכולם התחילו בעצם בשנה האחרונה

יפעת שאשא ביטון:  צריך לומר, אנחנו הכשרנו 12 מטפלות, יש עוד אלפי מטפלות שצריכות לעבור הכשרה, זה תהליך של חמש שנים לפחות, כשבקצה שלו המטרה היא שהמסגרות האלה יהיו מסגרות של שלוש עד שש, עם כל המשמעויות של זה כמסגרת חינוכית שמקבלת בעצם את המענים מהמדינה, והוא לא רק עבור ההורים, אלא גם עבור המסגרת כמסגרת חינוכית

יפעת שאשא ביטון:  ויהיו מסגרות שבהן אנחנו יודעים שכוח האדם עבר הכשרה, וכבר אלה שנכנסים מחדש, הם כאלה שמלווים מבחינה פדגוגית, אבל כבר יש להם את הכלים הנדרשים

יפעת שאשא ביטון:  וכמו שאמרתי קודם זה תהליך ארוך

יפעת שאשא ביטון:       עכשיו אני רוצה לדבר על חוק המצלמות

יפעת שאשא ביטון:  חוק המצלמות כשאני הייתי במשרד החינוך, התחלנו לגבש תזכיר חוק שבו מתייחסים למי יכול לפתוח את המצלמות האלה

יפעת שאשא ביטון:  גם המפקחות שלנו יכולות להגיע לגן ולפתוח ולראות אם יש משהו שהוא חריג

יפעת שאשא ביטון:  אגב, בדרך הזו אנחנו הגענו להרבה מאוד מקומות שלא הגיעו לתקשורת בהם אנחנו זיהינו שיש התעללות, או שיש התנהגות לא מותאמת, והמסגרות האלה או נסגרו או טופלו ולווו

יפעת שאשא ביטון:  צריך לזכור את זה

יפעת שאשא ביטון:  אני יודעת שזה לא מספיק

יפעת שאשא ביטון:  יש גם כאלה שרוצים שמנהלות הגן יפתחו

יפעת שאשא ביטון:  אנחנו רוצים לאפשר גם לבקר הראשותי לפתוח את זה, ואנחנו רוצים גם שהמפקחות יפתחו את המצלמות כחלק מתהליך של פיקוח שיגרתי, ולא רק אם חלילה איזה הורה חושד או חושב שקרה משהו

יפעת שאשא ביטון:  את כל הדבר הזה, אגב, אפשר למצוא בתזכיר חוק שנמצא במשרד החינוך, ואפשר למצוא את זה בהצעה לחוק הפרטי שאני הגשתי ושמתי על שולחן הכנסת, בכדי שנוכל לבוא ולקדם את התהליך הזה כמו שצריך

יפעת שאשא ביטון:       רק לסיכום אני אומר, אדוני היושב-ראש, חשוב שהתבצע מעקב על ההתפתחות של הבניית המערך הזה לא מדי שנה, אלא אפילו בטווח זמן קצר יותר משום אנחנו עדיין בתהליך של התחלה, אנחנו עדיין בתהליך של בנייה

יפעת שאשא ביטון:  חשוב לעבות את הסגל שמפקח, לראות שאנחנו באמת עושים את התהליכים החקיקתיים

יפעת שאשא ביטון:  אתה יודע כל המעבר של עוד בחירות, ועוד בחירות, ודברים שהיו צריכים לעבור בחוק, לא עברו, וחשוב להשלים אותם

יפעת שאשא ביטון:  אני חושבת שיהיה נכון שאנחנו נעשה תהליך של בקרה ופיקוח שלנו, של הכנסת על המערך הזה כדי לוודא פעם אחת שהילדים באמת נמצאים במסגרות טובות

יפעת שאשא ביטון:  אנחנו הרחבנו את מספר המסגרות המפוקחות וצריכים להגיע לכאן יותר מסגרות שנמצאות היום בשטח, ושאנחנו צועדים באמת לפי המתווים שאנחנו קבענו שבסופם תהיה מערכת מסובסדת עבור ההורים, ומתוקצבת עבור המסגרות, והילדים נמצאים במקום שהוא בטוח עבורם

יוסף טייב: תודה רבה יפעת

יוסף טייב:       חברת הכנסת עאידה תומא סלימאן

יוסף טייב:  בבקשה

עאידה תומא סלימאן: תודה רבה כבוד שני יושבי-הראש, קודם כל, אני מצטרפת לדברים של חברת הכנסת יפעת שאשא ביטון, שמי שליווה את התהליך הזה - אנחנו הרגשנו שבאמת אנחנו עושים היסטוריה, כאשר ליווינו בשנים האחרונות את התהליך, כי יש הצהרה מאוד ברורה על-ידי המדינה, שכל הנושא של חינוך גיל הרך זה חינוך קודם כל

עאידה תומא סלימאן:  זה לא תעסוקת נשים, ולמצוא פתרון לילדים, ולעודד נשים לצאת לעבודה

עאידה תומא סלימאן:  אלא ממש אנחנו מתחילים להסתכל על הנושא כנושא של חינוך, וחינוך לגיל הרך על כל המשתמע מהדבר

עאידה תומא סלימאן:  לצערי הרב, עדיין לא הפנמנו שמי שעוסקות עם הילדים הן מחנכות, וצריך לתת להן את הכבוד הראוי ואת המשכורת הראויה כמחנכות לגיל הרך

עאידה תומא סלימאן:  לצערי, זה עוד מאבק שצריך להמשיך לנהל אותו ולא לשכוח, שכדי שיהיה חינוך טוב - צריך שמי שנותן את החינוך הזה, שתרגיש שהיא מסופקת, והיא מקבלת את מה שמגיע לה

עאידה תומא סלימאן:  וזה עוד צעד שצריך לעבוד עליו

עאידה תומא סלימאן:       לגבי כל הנושא של הרישוי, אני הסתכלתי ואני רואה שלפחות ממי שהגישו בקשות, עדיין יש כ-2,600 מעונות שעוד לא קיבלו את האישורים, והתהליך של האישור עדיין תקוע או בגללם, או, וזה מה שהייתי רוצה לשמוע - האם זה בגלל התקינה הירודה מבחינת מספר האנשים שנמצאים במשרד החינוך שיכולים לטפל בתהליך הזה, כי כאשר פתאום אנחנו מבקשים מכולם – תבואו, תיגשו ותקבלו את האישור, צריך לגייס מספר אנשים מתאים כדי לעבוד מהר כמה שאפשר, ולהנפיק את האישורים כמה שאפשר

עאידה תומא סלימאן:       עוד שאלה בבקשה, העניין של התקינה החדשה שלפי החוק

עאידה תומא סלימאן:  אני מבינה שעוד לא הגענו ליעד ששם משרד החינוך לעצמו

עאידה תומא סלימאן:  אם אפשר להבין למה לא הגענו לשם, יש מחסור בכוח אדם

עאידה תומא סלימאן:  לגבי השכר, ועד כמה נשים נוטשות את המקצוע בגלל חוסר התגמול הראוי לתפקיד שלהן

עאידה תומא סלימאן:  מה מתכנן המשרד לעשות, ומה הלו"ז? כלומר, כאשר שמתם יעדים, אי-אפשר לבוא ולהגיד מתכננים

עאידה תומא סלימאן:  כלומר, באמת, האם יש נקודות, ציון דרך שאתם בודקים את עצמכם מתי נגיע לתקינה הזו

עאידה תומא סלימאן:  מה אנחנו עושים כדי שנגיע לתקינה הזו? תודה

יפעת שאשא ביטון: לגבי התקינה, באמת, בגלל כוח האדם בבקשה של המעונות לעכב את זה בשנה ושתהיה בר קיימא, ולכן, זה נקבע לספטמבר הקרוב כדי שהדבר יוכל להתממש

גור רוזנבלט: סוגיית הרישוי רק להבהיר - אני עונה לחברת הכנסת לגבי סוגיית הרישוי שנשאלנו

גור רוזנבלט:  זה תהליך גדול

גור רוזנבלט:  הקמנו מערכת ממוחשבת ייעודית לדבר הזה, ועשינו כנסים בכל הארץ לבעלי המעונות

גור רוזנבלט:  זה תהליך מאוד גדול, ובאמת, הייתה תקופה מאוד ממושכת שהיה לנו פיק מאוד גדול, היום אנחנו אחריו

גור רוזנבלט:  היום אין מעון שמחכה לנו – אנחנו מחכים למעונות

גור רוזנבלט:  כל מי שכרגע לא מקבל רישיון, זה לא בגלל שהעובדים שלי עוד לא הגיעו אליו, אלא בגלל שהוא צריך לתקן דברים ולחזור

גור רוזנבלט:  זה כל הזמן קורה, כל יום אנחנו מוציאים עשרות רישיונות, ואני מקווה שעד סוף השנה, לפחות כל מי שיכול לקבל נוכל לתת לו

חנן דגן: גור, גם כדאי שתעלה את האפשרות שלא ניתן לסיים בגלל כיבוי אש

יוסף טייב: אגב, גור העלה את זה בדבריו

יוסף טייב:  מי שהקשיב בהתחלה, הוא דיבר על בעיות בטיחות

נועה צור: אז כמו שאני אומר שוב, וחברת הכנסת שאשא ביטון דיברה על זה

נועה צור:  ככל שמשבר כוח האדם הוא גדול יותר ואנחנו בהחלט יודעים שהוא לא רק במעונות היום, כך גם המורכבות להבריא את המערך כולו

נועה צור:  אנחנו יודעים שזה לא רק שכר, כי במרכז תל-אביב משלמים גם 70 שקל לשעה, ויש שם משבר

נועה צור:  אנחנו יודעים שזה לא רק תקינה, כי יש מעונות יום עם תקינה משופרת, וגם שם יש משבר כוח אדם

נועה צור:  זאת אומרת, אנחנו מבינים שוב, כמו שאמרתי קודם, חייבים לפעול בכל הזירות בו זמנית כדי לשנות את תפיסת החברה בכלל על מעונות היום

נועה צור:  כמובן שלגבי שאר הדברים שהעליתם שזה שכר ותנאים טובים יותר זה כרגע כמובן על המדוכה

נועה צור:  השר והמנכ"ל עושים כל מה שניתן

נירה לאמעי: האם ההקלות על-ידי שימוש חורג סייעו בעניין הזה? בשנה שעברה הכנסנו בתוכנית הכלכלית סעיף שאומר שהמעונות האלה פטורים - - -      

נועה צור: נכון

נועה צור:  אבל רק עד 36 פעוטות זה לא מספיק

יוסף טייב: עד 36 האם זה בכלל היום מתבצע בפועל?     

נועה צור: זה מתבצע בפועל

יוסף טייב: אני מקבל פניות ללשכתי שבעצם הרשויות המקומיות לא נותנות

יוסף טייב:  הם פשוט לא מגישים

יוסף טייב:  לא נותנים את האפשרות להגיש את המסמכים, שום דבר, לא קורה שום דבר

נירה לאמעי: יש סעיף חוק מאוד מפורט, כולל - - -      

יוסף טייב: נכון

יוסף טייב:  אני יודע שהסעיף קיים

יוסף טייב:  אני אומר לך, פניות שמגיעות לשולחני, לכן אני שואל את משרד החינוך אם הוא יודע על זה משהו,  ואם לא,  משרד השלטון המקומי אולי אחר כך התייחס לזה, מיכל, אם אפשר

יניב בר אור: יותר מזה גם, למה וועדה שהייתה אמורה להתכנס מעל 36 ילדים, והיא התכנסה למיטב ידיעתנו, לא ראינו את מסקנותיה, ונכון להיום, מעונות מעל 36 ילדים, נאלצים להוציא ילדים החוצה, כדי לרדת למספרים של 36 ילדים

יניב בר אור:  מעונות טובים שיכולים להכיל מבחינת כמות הילדים במבנה, גם על-פי תקנות חוק הפיקוח, וגם על פי תקנה טור ד' שהיא עדיין לא נכנסה לתוקף, הם יכולים להכיל את כמות הילדים הזאת, אבל הם נאלצים לרדת מתחת ל-36 ילדים, כדי לא לעשות את השימוש חורג

יניב בר אור:  הנושא הזה חייב להיפתר

יניב בר אור:  אנחנו פשוט על-פי תהום

יניב בר אור:  יש הרבה מאוד מעונות שממש נמצאים עם המפתחות בדלת

יוסף טייב: תודה רבה

עאידה תומא סלימאן: אם אפשר לשאול, האם יש פילוח כמה מעונות יום יש באוכלוסייה הערבית, כאלה המאושרים, וכאלה שמחכים לאישור פרטיים ועם סמל, וכמה ילדים רשומים? יש פילוח? אני רוצה לשמוע ממשרד החינוך קודם

עאידה תומא סלימאן:  אני רוצה לדעת אם הם יודעים

גור רוזנבלט: במגזר הערבי אנחנו הוצאנו השנה כבר קרוב ל-300 רישיונות מתוך סך הכול הרישיונות שהוצאנו, כך שאלה מספרים פחות או יותר הגיוניים מבחינת הכמות היחסית

גור רוזנבלט:  כמה בכלל? – אפשר להכין את זה לוועדה

גור רוזנבלט:  אנחנו לא התכוננו לשאלה הזאת של כמה מתוך הילדים הם ערבים

עולא פחראלדין: 300 מעונות יום בחברה הערבית מתוכם 180 מעונות עם סמל, ועוד 120 מעונות יום שהם פרטיים

עולא פחראלדין:  אני העברתי אותם רישיונות לפני שנתיים, והם עשו עכשיו חידוש

יוסף טייב: בבקשה, מינהל התכנון לגבי אישור חורג

ענת אלבס: נשמעה פה טענה שהוועדות המקומיות לא מכירות את החוק לעניין היתר - - -      

יוסף טייב: לא

יוסף טייב:  לא שמכירות את החוק, פשוט המעונות לא מקבלים מהם את המסמכים

ענת אלבס: אני רוצה להבהיר שמינהל התכנון עשה עבודה מאוד מקיפה לעניין פרסום החוק, לעניין ההטמעה

ענת אלבס:  הגשנו את הטפסים באופן ברור כל אתר מינהל התכנון, יש אישור מסודר לטפסים, איך ההליך מתבצע ומה נדרש

ענת אלבס:  יש לנו נציגים רפרנטים שהם פועלים בתוך הוועדות המקומיות שבאמת הם זמינים לתת את המענה

ענת אלבס:  אבל שוב, אין לי את הנתונים והמידע

יוסף טייב: אנחנו נשמח הארגונים אם תוכלו להעביר את זה כדי שנוכל לטפל במקרים הפרטניים

יוסף טייב:  אנחנו מדברים על מסגרות פרטיות

יוסף טייב:       בבקשה, דנית ברביבאי, מנהלת מסגרות החינוך לגיל הרך

דנית ברביבאי: תודה, אדוני יושב-ראש הוועדה, חבר הכנסת יוסי טייב, חבר הכנסת אלי דלל

דנית ברביבאי:  תודה רבה לכם

דנית ברביבאי:  תודה רבה לכל מי שנוכח פה

דנית ברביבאי:  אז קודם כל אני רוצה לומר שהמעבר למשרד החינוך הוא מעבר מבורך לכשעצמו, כך שכל נושא הרצף החינוכי, וכל הנושא של הכשרה והעמקת הידע בכל מה שקשור לפעוטות הוא חשוב מאין כמותו

דנית ברביבאי:  אבל לצד זה צריך להבין, שעם כל ההדרכה וההכשרה אין את מי להדריך, אין את מי להכשיר לא רק בגלל השכר הזעום והמבזה שאו-טו-טו בראשון לאפריל ההסכם של הסייעות הולך להיכנס לתוקף, הסייעות הולכות לקבל תקצוב, והמטפלות במעונות יום הולכות להישאר בחצר האחורית ללא שום תקציב

דנית ברביבאי:  נכון שנועה אמרה שלא מדובר רק בתקציב, מדובר גם ביחס לתחום הזה בכלל

דנית ברביבאי:  אבל כן

דנית ברביבאי:  בסופו של דבר אי-אפשר

דנית ברביבאי:  זו עבודת קודש, אבל שם אי-אפשר לגמור את החודש

דנית ברביבאי:  בעצם, המטפלות הללו חייבות לקבל תקציב, אני לא מדברת כבר על שנת תשפ"ד, אני מדברת על תשפ"ג שאנחנו מוצאים את עצמנו עם מטפלות שהולכות לנטוש לגני העירייה, כי תנאי ההעסקה שלהן הם תנאים מבזים

דנית ברביבאי:      בנוסף לכל הדברים הללו, אני רוצה להגיד משהו לגבי חוק המצלמות

דנית ברביבאי:  מצלמות אמורות להיות גם כלי חינוכי, הדרכתי בתוך מעונות היום

דנית ברביבאי:  לא צריך להסתכל במצלמות הללו רק בדרג של משטרה או מפקחות שייכנסו בעקבות אירוע כזה או אחר

דנית ברביבאי:  צריך להיות כלי הדרכתי ללא יכולת לצפות רטרו-אקטיבית מה קרה, אבל כן שמנהלת מעון תוכל להסתכל על מה מתרחש, איך לבוא ולהדריך את המטפלות שלה, את הנשים שעובדות במעון, זה כלי שיכול לסייע כמנהלת להדריך את המטפלות שלה

דנית ברביבאי:       דבר נוסף, ברשויות המקומיות שזה דבר מבורך שהרשויות המקומיות הולכות לקלוט מדריכות, אבל צריך להבין שהמדריכות הללו ללא יום אחד עם ניסיון בשטח ומה קורה במעונות

דנית ברביבאי:  כמנכ"לית מסגרות החינוך לגיל הרך בישראל, יש המון מדריכות שיצאו מתוך השורות שלנו, שנפלטו מהמערכת וניגשות לתפקידים הללו בתוך הרשויות המקומיות מגישות מועמדות

דנית ברביבאי:  שוב, זה חדש, זה בתוך המערכת

דנית ברביבאי:  אבל כן צריך לשים על זה את הדעת שמדריכות שנזרקו – סליחה שאני אומרת את המילה נזרקו, אבל שנמצאו לא מותאמות להדריך במסגרת מעונות היום המפוקחים, הולכות להגיש מועמדות לרשויות המקומיות

דנית ברביבאי:  זה משהו שצריך לשים עליו את הדעת ולבדוק אותו

דנית ברביבאי:  אבל כן בשורה התחתונה אנחנו מוצאים את עצמנו בלי מטפלות שנוכל להדריך אותן, להכשיר אותן

דנית ברביבאי:  השכר צריך במהירות ובדחיפות התנאים שלהן צריכים לעלות ולהיות הדבר שהוא בראש סדר העדיפויות, להיות הדבר הראשון שמונח על השולחן

דנית ברביבאי:  תודה רבה

יוסף טייב: תודה רבה

יוסף טייב:  נאמרו דברים, אני לא יודע אם זה נכון, או לא נכון

יוסף טייב:  אני יוצא מנקודת הנחה שאכן יש דברים כאלה

יוסף טייב:  הייתי כן מבקש ממשרד החינוך אם אפשר, לקבל מהארגונים, או לפחות מראשי הארגונים שיש להם את המידע הזה, לקבל את המידע, ואתם תעשו את ההחלטות שלכם, תבדקו את הנושא, רק שבאמת לא נכניס למערכות – ודאי שאנחנו רוצים לבוא ולשפר, אנשים שנפלטו מהמערכת ולהכניס אותן כמפקחות

נועה צור: אני אשמח לקבל את הרשימה

נועה צור:  חבל שהרשימה הזאת לא הועברה אלינו לפני זה

דנית ברביבאי: נעביר לך מה שנדרש

נועה צור: הדלת פתוחה, את יודעת את זה

נועה צור:  בכל מקרה, יצא קול קורא עם קריטריונים מאוד ברורים למדריכות הפדגוגיות

נועה צור:  אני מזכירה לכם שהחוק עצמו בכלל לא דורש קריטריונים למדריכות פדגוגיות, ולכן, אנחנו משרד החינוך יצא בקול קורא, והקול הקורא הזה הוא מחייב ורשות שמגייסת, אני סומכת מאוד על כל מנהלות תחום לידה שלוש שגוייסו על-ידי הרשויות שיפעילו את שיקול הדעת המאוד מקצועי שלהם עם משאבי אנוש ברשות כדי לבחור

דנית ברביבאי: אנחנו נעביר את הרשימה, תבחנו בבקשה

דנית ברביבאי:  תודה רבה

יוסף טייב: משרד החינוך לא התנגד לקבל את הרשימה

יוסף טייב:  אתם מוזמנים להעביר את הרשימה למשרד החינוך

מיכל שיר סגמן: אם משרד החינוך ירצה לברר על קורות החיים של מועמדת מסוימת, שיפנה למעסיק האחרון

יוסף טייב: לא, לא מדובר ברשימה שחורה

יוסף טייב:  אני חושב שמין הראוי שאם אנחנו רוצים לבוא ולשפר את המערכת, שאם ישנו ארגון או מעון לצורך העניין, יודע על מטפלת או על מנהלת או מפקחת שלא עשתה את העבודה כראוי, ולכן פוטרה, מין הראוי היה שמשרד החינוך לפחות יקבל את הרשימות האלה ויעשה את הבדיקות שלו

יוסף טייב:  אני לא אומר לקבל את זה כמשהו מוגמר

יוסף טייב:  נמצא פה הייעוץ המשפטי, ואם אכן זה חוקי אז בבקשה

יוסף טייב:  אם לא חוקי – לא חוקי

יניב בר אור: אני חושב שאם דורשים את המטפלות, ויש רשימה במשרד החינוך של המטפלות שעובדות, ואם מטפלת מתגלה כמישהי בעלת עבירה, אז גם היועצים החינוכיים ירצו להיכנס לרשימה כזאת

נירה לאמעי: התנאי למתן רישיון הוא בחינת המרשם הפלילי של כל מי שעובד בעצם בשטח המעון

נירה לאמעי:  ואם זה מעון בדירת מגורים, גם מי שגר באותה דירת מגורים

נירה לאמעי:  היה בעבר נוהל אצל הממונה בזרוע העבודה לגבי זה, כי החוק לא מפרט באיזה עבירות מישהו יכול או לא יכול לעבוד, אלא היא עבירה שמפאת מהותה, חומרתה, או נסיבותיה לא מתאים שיעבדו

נירה לאמעי:  משרד החינוך יגיד מה המדרג שלו, אם עבירת תכנון ובנייה נחשבת, או רק עבירת אלימות - אני לא יודעת אם אתם עובדים על פי הנוהל הישן או שיש לכם נוהל חדש איך אתם נותנים רישיון למעון, זה המינימום

דנית ברביבאי: נירה יקרה, אני מדברת על מדריכות פדגוגיות

נירה לאמעי: המינימום שנדרש ממטפלת מחנכת, יידרש, אני מניחה גם ממדריכה פדגוגית

קריאה: נדרש בחוק כל מי שבא במגע במעון עם הילדים, נכנס בתוך פעילות נוספת, נדרש לבדיקת אי-רישום פלילי

נירה לאמעי: לא

נירה לאמעי:  זה לא אי רישום פלילי לגמרי, זה עבירות מסוימות שלממונה יש סמכות להחליט באילו עבירות מדובר

יוסף טייב: חברת הכנסת קטי שטרית

יוסף טייב:  בבקשה

קטי קטרין שטרית: אני מחזיקה את הדיון האחרון, זאת אומרת, אני מסתכלת על הדיון הראשון שהתעסקנו בנושא הזה, זה היה 2021

קטי קטרין שטרית:  אני מדברת עליי, ואני מסתכלת על זה, ואני אומרת שכל הנושאים שרשמתי לעצמי לדבר באותה וועדה אקטואליים גם עכשיו, אז זה סימן טוב או לא טוב? לא יודעת, צריך לחשוב על זה

קטי קטרין שטרית:  אני לא הייתי ב-2012

קטי קטרין שטרית:  הנושאים הם באמת אקטואליים

קטי קטרין שטרית:  בוא נתחיל מהברכה

דורית חזן: אני מתעצבנת תופסים אותנו כעבריינים, אחר כך צריכים לבדוק איזה אנשי חינוך - - -     

יוסף טייב: דורית, זה לא בסדר, ולא מדברים מהיציע למרות שאין מקום סביב השולחן

יוסף טייב:  תודה רבה

קטי קטרין שטרית: באמת, אני הייתי בין אלה שבירכתי על העברה של כל הנושא הזה של הגיל הרך לידה עד שלוש למשרד החינוך

קטי קטרין שטרית:  התפיסה שלי היא שמעונות הם לא בייבי סיטר כדי שההורים יוכלו לצאת לעבודה, הם באמת מוסד חינוכי, וצריך ליצוק לשם את התוכן

קטי קטרין שטרית:  שמעתי והגעתי עם נושאים אחרים לגמרי, והחלטתי שאני כן רוצה לבוא עם בשורה שאני חושבת שהיא קשורה לנושא שלנו

קטי קטרין שטרית:  אני בשלבי סיום של לחוקק שני חוקים שמאוד קשורים לנושא הזה

קטי קטרין שטרית:  חוק אחד, אני מחוקקת אותו יחד עם מיכאל ביטון

קטי קטרין שטרית:  אתה יודע, יש חוק שנקרא עבודה מעודפת לחיילים

קטי קטרין שטרית:  אני מסתכלת בעצם בחוק הזה לראות מי בעצם יכול להיות בעבודה מועדפת, ואני מוצאת דברים כמו תחנות דלק, עם כל הכבוד, הם לא צריכים היום

קטי קטרין שטרית:  אני לא תדלקתי עם מתדלק שנים, אלא אני מתדלקת לבד בשרות עצמי, אז יש דברים, יש קדמה, אנחנו מתקדמים

רויטל לן כהן: אני רק רוצה להגיד לך שב-2008 הגשנו בקשה ראשונה שהתפקידים האלה יהיו

קטי קטרין שטרית: אז כן, אז אני מדברת על חוק, לא חוק המשכנתאות, אל תיבהלו

קטי קטרין שטרית:  אני מדברת על החוק שלי

קטי קטרין שטרית:  חוק החיילים המשוחררים, בדרך כלל נותנים לחיילים שסיימו שרות צבאי, יש להם מענק מהמדינה, ואז נותנים להם מקבץ של עבודות שאפשר לעבוד בהם והם מקבלים את זה

קטי קטרין שטרית:  אז אני מסתכלת על אתרי בנייה, תחנות דלק, בתי מלון

קטי קטרין שטרית:  אני יכולה להתווכח אם זה חשוב או לא חשוב

קטי קטרין שטרית:  אבל בהעדר כוח אדם בצורה כל כך מאסיבית במערכת החינוך, ואני מהמערכת הזו ואני יודעת

קטי קטרין שטרית:  אני מסתכלת על זה ואומרת – כוח אדם צעיר, נמרץ, אחרי צבא, שזה מאוד קרוב בדינמיקה עם הילדים אני חושבת שיכול להיות win win לא רק דווקא למעונות, אפשר גם לסייעות בגנים, לילדים מוגבלים, ועוד הרבה דברים שאפשר לסייע בזה, וזה חוק שמיכאל ביטון ואני הגשנו, ואני חושבת שאפשר להתקדם עם זה

יוסף טייב: רק כדאי שיעברו הכשרה לפני כן

סימון דוידסון: אדוני היושב-ראש, טיפול באנשים עם מוגבלויות זה גם עבודה מועדפת, תראי לי אחד, אחד צעיר שעובד בעבודה הזו - אחד

קטי קטרין שטרית: בסיעוד, לא במוגבלים

יוסף טייב: חברים, בבקשה, אם אתם רוצים שניתן לכל אחד לדבר ונשתדל, אז בבקשה

קטי קטרין שטרית: החוק השני שאני חושבת שיכול לסייע מאוד, וזה דווקא יותר עניין של יוקר המחייה

קטי קטרין שטרית:  יש לנו את פקודת מס העיריות במסי הממשלה, והם כוללים הנחות בארנונה וכל מיני אגרות למוסדות שונים, בעיקר יש גם את מוסדות החינוך, מוסדות וארגונים שונים, המצב היום במעונות הפרטיים, זאת אומרת, מגיל לידה עד גיל שלוש שהם מחויבים בארנונה

קטי קטרין שטרית:  הם מחויבים מצד אחד בתנאי רגולציה מאוד קשים

קטי קטרין שטרית:  אתה יודע, זה משהו שאפשר לתת כדי לסייע להם, ורבים מהם חווים קריסה ומצוקה תחזוקתית מאוד קשה, ומתקשים באמת להתקיים בשוק התחרותי הזה, זה לא פשוט

קטי קטרין שטרית:  לצערנו הרב, אין להם ברירה, הם מגלגלים גם את הסכומים האלה גם להורים

קטי קטרין שטרית:  אנחנו מדברים על 40% מסך התשלום של משק הבית של צעיר לפעוטון בחודש שהולך למסים

קטי קטרין שטרית:  אז הצעת החוק שלי נותנת מענה רחב ואידיאלי מבחינת עלויות למדינה, והמשימה הזאת היא טובה לפתור את המשבר החברתי הזה, וזה יכול לתת זריקת עידוד

קטי קטרין שטרית:  זה הרי שרשרת של דברים לשוק הפעוטונים

קטי קטרין שטרית:       עוד נקודה אחת ואני אסיים

קטי קטרין שטרית:  כל הנושא הזה תעודת יושר, אני לא חושבת שהוא דבר שהוא בשמיים ואפשר לדרוש את זה מכל מי שמסייעת

קטי קטרין שטרית:  אני לא יודעת, למה לנהג מונית צריך תעודת יושר?     

דבורה ביטון: אבל מותר להם בתחנת משטרה לצלם את זה מתוך - - -       

אימאן ח'טיב יאסין: אני מתפלאת על מה שאת אומרת קטי

קטי קטרין שטרית: הנושא האחרון שרציתי לדבר, וזה אני מפנה למשרד החינוך

קטי קטרין שטרית:  כמי שהייתה ראש מטה שר החינוך, יש הרבה כוח אדם בעיקר של מפקחים שיושבים בבניין בתל-אביב, חדרים, חדרים

קטי קטרין שטרית:  אפשר להביא אותם ולתת להם הכשרה מסוימת

קטי קטרין שטרית:  תקשיבו לי, אם עכשיו אני יוצאת מהכנסת, הייתי מתה לפתוח מעון, ולטפל בילדים המקסימים האלה, שיבואו אליי, אחד מפה, ואחד מפה, ולחבק אותם

קטי קטרין שטרית:  אני מוצאת את עצמי אפילו בקניונים, רואה איזה ילד שהולך לאיבוד, אני הולכת איתו, שכחתי את הקניות ומחפשת את האימא שלו, או משהו כזה

קטי קטרין שטרית:  זה העולם הכי יפה עלי אדמות

קטי קטרין שטרית:  אין עולם יותר יפה מהגיל הרך

קטי קטרין שטרית:  כמה כיף לגעת בילדים האלה

קטי קטרין שטרית:  כמה כיף לשמוע את כל הדברים החדשים שלהם

קרן אוחנה איוס: תורידי לי את הארנונה העסקית, אני אשלם לך יותר לשעה

קטי קטרין שטרית: יושבים הרבה מחבריי שניהלו בית-ספר או שהיו בפיקוח, סגרו את בית-הספר ויושבים בבניין הזה

קטי קטרין שטרית:  לדעתי, לא יקרה שום דבר, אם הם יעברו לעסוק בפיקוח, כי ראיתי את המצוקה של כוח האדם

קטי קטרין שטרית:  המפקח, זו בעיה פנימית שאפשר לפתור

הוועדה לזכויות הילד): קטי, אני רוצה לענות לך לגבי הנושא של הארנונה

הוועדה לזכויות הילד):  אפשר לבקש אותו דבר מחברת חשמל, ואותו דבר ממים ועוד כמה דברים

הוועדה לזכויות הילד):  לא יכול להיות שמטילים על הרשויות המקומיות כל דבר בנושא של ארנונה

הוועדה לזכויות הילד):  הרשות היא לא שק חבטות של הממשלה

הוועדה לזכויות הילד):  אם הממשלה רוצה, שתיתן שיפוי

קטי קטרין שטרית: הינה מצאת את הפתרון

הוועדה לזכויות הילד): אם הממשלה רוצה, שתיתן שיפוי

הוועדה לזכויות הילד):  אני רק רוצה להביא לידיעתכם, למשל, עירייה בינונית, או גדולה בינונית של למעלה מ-250 אלף תושבים, השיפוי שאם המדינה הייתה צריכה לתת, או נקרא לזה ההוצאות בתקציב, או הפטור לפי חוק לאותה רשות, יכול להגיע בערך ל-150 מיליון שקל לפי חוק

הוועדה לזכויות הילד):  זאת אומרת, זה יכול להיות עולים חדשים, חד-הוריות, אם זה מוסדות אקדמיים וכך הלאה

הוועדה לזכויות הילד):  את זה מי משפה? המדינה לא משפה

הוועדה לזכויות הילד):  ולכן, אם אתה גר ברשות שבה יש פחות עולים חדשים, או דברים אחרים, אז בעצם האזרח שם נהנה יותר מתקציב הארנונה מאשר רשות שיש לה יותר בעיות

קטי קטרין שטרית: אז זה דיפרנציאלי

קטי קטרין שטרית:  יש חלוקה דיפרנציאלית

קטי קטרין שטרית:  אם רוצים ויש באמת אפשר למצוא את הפתרון

הוועדה לזכויות הילד): הרעיון יכול להיות בסדר, אבל לא להטיל את זה על הרשויות המקומיות

קטי קטרין שטרית: אלי, אתה צריך להבין שאנחנו מדברים על מעונות - - -     

יוסף טייב: חברת הכנסת דבי ביטון

יוסף טייב:  בבקשה

דבורה ביטון: תודה לכבוד היו"רים על הוועדה החשובה הזו

דבורה ביטון:  מספר דברים קטנים, לא אגזול הרבה מהזמן

דבורה ביטון:  מה שנאמר כאן, באמת, נאמר בטוב טעם עם אחריות

דבורה ביטון:  כמובן ששכר המטפלות יש חובה לטפל, אי אפשר להמשיך ולבזות אותן

דבורה ביטון:  האנשים האלה מגדלים לנו את הילדים

דבורה ביטון:  בואו נהיה גם קצת – אנחנו צריכים לתת להן הערכה עצמית לגבי הסיוע שלהן, והן עושות, לא פשוט

דבורה ביטון:  כל עקרת בית, ומי שגידלה ילדים יודעת שזה לא פשוט

דבורה ביטון:      דבר נוסף, הייתי רוצה את ההתייחסות לעניין המצלמות

דבורה ביטון:  אני חושבת שזו שערורייה שמנהלת מעון לא יכולה לצפות אחת ליום במצלמות

דבורה ביטון:  היא תחתום על תצהיר שימנע ממנה למחוק, שחלילה אם היא תתגלה כמשתפת פעולה, אז היא תשלם במחיר גבוה, והייתי אפילו עושה ענישה מאוד גבוהה כדי שלא יעלה להן בראש, אבל מעשי האלימות היו נמנעים אם מישהו היה בודק ולא יעלה על הדעת אם אני מסתכלת על מקרה שקרה בשדרות שבמשך חודש, כמעט 200 ומשהו מעשי התעללות שזה לבכות, ומעשי אלימות קשים של הילדים

דבורה ביטון:  אם אחת המנהלות היו מסתכלות על זה – היו מונעים את זה, והילדים האלה לא היו ממשיכים לסבול כי זה מטורף

דבורה ביטון:  זה ילדים שלא יכולים לדבר

דבורה ביטון:  אנחנו צריכים לזכור שלא יודעים הילדים האלה לבוא לספר לאימא קיבלתי מכה, הרביצו לי

דבורה ביטון:  חייב לעשות את זה בחקיקה, לאפשר צפייה, לא יודעת מי יעשה את זה פיקוח וכו'

דבורה ביטון:       דבר נוסף, אני חושבת שיש חובה שמפקחים בגנים של ילדים עם צרכים מיוחדים, שעד כמה וכמה אנחנו לא יודעים מה קורה איתם שם שכן צריך להיות

דבורה ביטון:  דבר אחרון שהייתי רוצה התייחסות - בעצם אתם עתידים לאשר את הסבסוד של גילאי שנתיים עד שלוש, ומרבית המערכות מגיל שלוש, בעצם עברו למשרד החינוך

דבורה ביטון:  מה שעכשיו מטריד אותי, זה דווקא החלק אצל ילדים מוגבלים שהם מתחת לגיל שלוש, ושייך היום כל התמיכה והכול דרך משרד הרווחה

דבורה ביטון:  אני חושבת שאין מקום להפריד ביניהם שהתמיכה תעבור למשרד החינוך, וההפרדה הזו אין לה מקום, כי בסוף, הילדים האלה גם מגיעים לגיל, שלוש וארבע, וברגע שיהיה גוף אחד שילווה אותם, זה מה שאנחנו צריכים ולנתק רק לרווחה וחינוך

דבורה ביטון:  תודה

יוסף טייב: בבקשה, פורום הגנים הפרטיים

יוסף טייב:  בבקשה

קרן אוחנה איוס: קודם כל אני רוצה להודות לראשי הוועדה, לחבר הכנסת טייב, וחבר הכנסת דלל, שהסכמתם לקיים את הדיון הזה לבקשתנו

קרן אוחנה איוס:  אנחנו ממש חיכינו לשיתוף פעולה בין הוועדה לזכויות הילד לוועדת החינוך, כדי שנוכל להעלות את הבעיות שאנחנו נתקלים בהן ביום יום, במעבר של מעונות היום למשרד החינוך

קרן אוחנה איוס:  ראשית, מתוארת כאן איזשהו אופוריה של עולם ורוד שבו אנחנו נייצר פיקוח והדרכה והכשרה, ומסגרות אוטופיות לילדים, אבל הפער בין מה שנאמר סביב השולחן הזה, לבין מה שאנחנו חווים בשטח, הוא בערך שמים וארץ

קרן אוחנה איוס:  ואם תיקחו מנהלת מעון אחת שתשב כאן ותביא סיפור אחד פרטי שלה, אתם תבינו שאנחנו עוברים שבעת מדורי גיהינום

קרן אוחנה איוס:  יש לנו שותפים טובים, הם יושבים כאן על השולחן

קרן אוחנה איוס:  אנחנו בשיח פתוח ונינוח איתם

קרן אוחנה איוס:  נועה, גור, אנחנו אוהבים את השיח איתכם

קרן אוחנה איוס:  אבל בין מה שקורה בשטח זה באמת שמים וארץ

קרן אוחנה איוס:  אין אחידות בין הדרישות של המפקחים בשטח

קרן אוחנה איוס:  כל מפקחת מציבה דרישות כראות עיניה, או מה שהיא מכירה מעולמה – אם היא באה ממעון יום מפוקח, או אם היא באה ממשרד החינוך, היא מרשה לעצמה לעשות פרשנות לתקנות לצערי הרב

קרן אוחנה איוס:  המפקחים לא עובדים לפי תקנות חוק הפיקוח שנקבעו ונחקקו ונחתמו במשרדי משרד העבודה והרווחה

קרן אוחנה איוס:  גם דוחות הבטיחות שאנחנו מכירים שונים ממה שאנחנו פוגשים

קרן אוחנה איוס:       אני חושבת שמשרד החינוך מתערב

קרן אוחנה איוס:  הפערים הם מאוד גדולים בגישות החינוכיות בין מה שהשטח הפרטי בנה לאורך השנים וקוראים לזה פלורליזם חברתי

קרן אוחנה איוס:  יש המון גישות חינוכיות שהמגזר הפרטי יצר ובנה, ולכן הוא פרטי, לכן הוא לא בחר להיות מראשית כחלק ממערכת שנתקל בדלתיים סגורות, שמה שלא מתאים לעיני המפקחת כנראה שלא מתאים, וזה משהו שאנחנו לא יכולים להעביר אותו לסדר היום

קרן אוחנה איוס:  אנחנו במדינה דמוקרטית שבה להורה יש את הזכות הבלעדית לבחור את החינוך שבו התחנך ילדו, ואנחנו דורשים את זה וכך זה יהיה

נירה לאמעי: למה את מתכוונת?     

קרן אוחנה איוס: אני אסביר

קרן אוחנה איוס:  משרד החינוך מוסיף דרישות כאלה ואחרות שאנחנו לא מכירים אותן מהתקנות

קרן אוחנה איוס:  וכשהם מגיעים לגנים, בשורה התחתונה אנחנו מוצאים מנהלות שמקבלות כל מיני היערכויות, היתכנויות, הוצאות שהם לא בדרישות חוק הפיקוח

קרן אוחנה איוס:  כמובן שדיברנו על עניין ההרחבה של הרפורמה של מעל 36 ילדים שאנחנו מחכים לחתימת שר או לרשות המקומית שתרחיב את זה

קרן אוחנה איוס:  מסגרות חינוכיות לא יכולות להיות עד 36 ילדים כתוצאה מהחלטת התקינה ואני אתן דוגמה

קרן אוחנה איוס:  אם מעון הוא תלת שנתי ונותן מענה לילדים מגילאי לידה עד שלוש, ויש שם תינוקייה ופעוטות ובוגרים, מראשית הוא מעל 36 ילדים כדי שתהיה לו היתכנות כלכלית

קרן אוחנה איוס:  מה שאתם מבקשים מאיתנו זה לעשות משפט שלמה

קרן אוחנה איוס:  זה להחליט את מי אנחנו מקבלים, ואת מי אנחנו זורקים החוצה

קרן אוחנה איוס:  ולאור העובדה שיש מסגרות שנסגרות חדשות לבקרים, זה אומר שגדל הביקוש על ההיצע ואני אתן דוגמה פרטית

קרן אוחנה איוס:       יש לי מעון פרטי, על כל מקום יש לי 20 מבקשים

קרן אוחנה איוס:  על 24 מקומות, יש לי 48 ממתינים, ככה שאומר שבשנה הבאה ההורים האלה לא יילכו לעבוד

קרן אוחנה איוס:  דיברנו על חוק המצלמות, ואמרה פה אחת מחברותיי – נשללה מאיתנו היכולת לבקרה, לפדגוגיה, להערכה מקצועית, מכיוון שנשללה מאיתנו היכולת לצפייה כמנהלים, ואנחנו יכולים לעסוק במניעה ולא בדיעבד

קרן אוחנה איוס:  אם סמכו עלינו ונתנו לנו לקבל רישיונות, והכשירו אותנו בהכשרה, אין שום סיבה בעולם שלא תהיה לנו את העין המקצועית לאמוד את הדברים טרם הם קורים

קרן אוחנה איוס:  אנחנו מעסיקים את הכוח האדם הזה שלכאורה פוגע

יוסף טייב: תודה

יוסף טייב:  חברת הכנסת אימאן ח'טיב יאסין

יוסף טייב:  בבקשה

אימאן ח'טיב יאסין: צהריים טובים לכולם, כבוד היושבים בראש, חברי וועדה נכבדים, אורחים, באמת, אני אחזור ואדגיש שוב פעם את הידוע שהשקעה בגיל הרך, היא השקעה הכי משתלמת חברתית וכלכלית

אימאן ח'טיב יאסין:  אני כאן רוצה לפנות לנציגים של משרד החינוך שבסקירה דיברו על זה שהמשרד מתכוון לשפר את התקינה

אימאן ח'טיב יאסין:  אני שואלת מתי, ומה מונע ממנו לשפר את התקינה, במיוחד, בעידן של ממשלה שהתעמולה של הבחירות של ראש הממשלה הייתה חינוך חובה בחינם, בוא נגיד חינם לגילאי לידה עד שלוש

אימאן ח'טיב יאסין:  אני לא יכולה לשמוע את שני המשפטים ולהישאר אדישה לדבר הזה

אימאן ח'טיב יאסין:  חוץ מזה, מדברים על כוח אדם, כאילו שיש מחסור בכוח אדם

אימאן ח'טיב יאסין:  כל עוד תמשיכו לעשות את ההפרדה הזאת, כנראה במכוון, בין החברה הערבית לחברה היהודית, המצב ימשיך להידרדר

אימאן ח'טיב יאסין:  יש לנו 14 אלף מורות, ברובן מורות מובטלות

אימאן ח'טיב יאסין:  בנוסף, בקטע של מטפלות, ויש לי הרבה מה להגיד על ההכשרה של המטפלות, בכל זאת, יש לנו אלפי מטפלות שיושבות מחוסרות עבודה

אימאן ח'טיב יאסין:  אז פתרון יש

אימאן ח'טיב יאסין:  כוונות - שמעתי שיש

אימאן ח'טיב יאסין:  השאלה אם רוצים באמת לעשות ביחד עם הכוונות גם מעשים ואפשר לעשות

אימאן ח'טיב יאסין:       הדבר השלישי שאני רוצה להתייחס אליו

אימאן ח'טיב יאסין:  אני חושבת שיש צורך מאוד בסיסי לתכלל את כל העשייה בגיל הרך במשרד אחד

אימאן ח'טיב יאסין:  מזמן אנחנו מסכימים, אז שיהיה במשרד החינוך, זה עבר חלקית, ועדיין צולע מאוד ולא מותנע כמו שצריך, אבל צריך להתאמץ ולקחת משרד אחד שמתכלל את העבודה בצורה נכונה, ועושה עבודה ממשקית עם המשרדים הרלבנטיים

אימאן ח'טיב יאסין:  גם אי-אפשר להתכחש לזה או להתעלם מזה, שיש משרדים שקשורים לזה, אבל צריכים להיות אבא ואימא מוגדרים, ברורים, שיכולים לטפל בסוגיה הזאת

אימאן ח'טיב יאסין:       נקודה אחרונה לגבי החברה הערבית

אימאן ח'טיב יאסין:  שמעתי שניתנו 300 רישיונות השמה, ושמעתי מהצד מעולא, שזה בעצם חידוש למה שהיה בשנים הקודמות

אימאן ח'טיב יאסין:  באמת, אנחנו יודעים שיש בעיה רצינית מבחינת המסגרות בתוך החברה הערבית, מבחינת שילוב של פעוטות בחברה הערבית בתוך המעונות הרשמיים

אימאן ח'טיב יאסין:  אני פונה דרך הוועדה, בבקשה, כבוד היושב-בראש, ומבקשת לדעת מה מספר הילדים בשכבת גיל זו בכלל

אימאן ח'טיב יאסין:  כמה מהם נמצאים בתוך המעונות, וכמה מהם נופלים בין הכיסאות? כבר מתביישים לחזור על אותן שאלות, ואותן אמירות ברורות ולהישאר במקום שאנחנו שלא מקבלים תשובות בשטח ובפועל

אימאן ח'טיב יאסין:  אם יש כוונות טובות – אפשר לעשות את הדברים

אימאן ח'טיב יאסין:  במיוחד שיש עכשיו ממשלה שחרטה זאת על דגלה

אימאן ח'טיב יאסין:  אז בואו נתחיל לעבוד

אימאן ח'טיב יאסין:  תודה

יוסף טייב: תודה רבה

יוסף טייב:       מור דקל, מנכ"לית העמותה למען הילד בגיל הרך

מור דקל: שומעים אותי? לא, כי ההרגשה היא שאני כבר פה כמה שנים כל שבוע, ולא משנה מה אני אומרת, בסוף אנחנו חוזרים לאותו סיבוב, אז כנראה לא שומעים אותנו עוד פעם

מור דקל:  כבוד היו"רים, תודה רבה על הדיון החשוב הזה

מור דקל:  באמת, אני רוצה להגיד שזה מאוד נחמד לשבת פה עוד פעם ביום שני ולדבר על אותם דברים - לשמוע שיש כבר תהליכים, ויש מהלכים, ורק מחכים לחתימות, ורק מחכים להחלטות, ורק מחכים לתקציבים, ועדיין אין פה נציג של משרד האוצר

מור דקל:  אנחנו מדברים על משבר לאורך שנים במיוחד מתקופת הקורונה

מור דקל:  ואני אומרת לכם, אנחנו כבר אחרי המשבר, אנחנו כבר בהתרסקות, אנחנו כבר עם גופות על הרצפה

מור דקל:  אנחנו במצב שיש אלפי הורים שאין להם לא איפה לשים את הילדים שלהם ב-1 בספטמבר, אלא כבר מחר בבוקר, כי גם היום מסגרות נסגרות על ימין ועל שמאל

מור דקל:  אנחנו מדברים על מצב שאין כוח אדם, ולצערי, ביקשנו ודרשנו שהדיונים העיקריים של הוועדות האלה בתקופה הקרובה, יהיו אך ורק על כוח האדם, כי רגולציה ניתן להוסיף ואפשר להביא עוד תקנות, ועוד פיקוח, ועוד מפקחים, ומשרד החינוך עושה פה, באמת, צריך גם לדעת לברך על מה שקורה, וקורים הרבה דברים, אך צערי, עדיין כלכלית, כסף, לא נכנס למשרד החינוך כדי לתת איזה פוש לתוך האיכות

מור דקל:  אנחנו אמרנו את זה, תזכירו לי פה כל חבריי, דיברנו על זה חודשים

מור דקל:  התרענו ואמרנו אם ייחתם משהו לסייעות של גני שלוש עד שש, ובירכנו על זה, כי הן חייבות הסכם שכר

מור דקל:  אבל במקביל לא יהיה שום דבר לכוח האדם של מעונות היום לידה עד שלוש, אנחנו יורים לעצמנו ברגל, ואנחנו בקריסה

מור דקל:       אני יכולה לספר לכם שבשבועות האחרונים, אנחנו שומעים, ואני שומעת את זה כי יש לנו את פורום הרשויות שגם הגיעו לכאן היום, והנציגות יכולות להגיד שמאות בכל הארץ של מטפלות, ואפשר כבר להתחיל לקרוא להן מחנכות, פשוט מודיעות שהן עוזבות, והולכות לעבוד בגני עירייה, כי שם התנאים יותר טובים, כי שם העבודה פחות קשה

מור דקל:  כי שם השעות יותר קצרות

מור דקל:  ועדיין לאור ההסכם יש נהירה

מור דקל:       שנית, יש לנו בעיה, שלצערי, לא אומרים אותה בזמן האחרון וזה התינוקיות

מור דקל:  יש חוסר ומחסור אדיר גם במעונות הפרטיים וגם במפוקחים של התינוקיות של שלושה חודשים עד שנה

מור דקל:  בגלל שהתקינה שם יותר קטנה ויש מחסור בכוח אדם, אז הרבה מעונות וגנים מעדיפים פשוט לסגור תינוקיות, ולהכיל את כוח האדם לתוך הגילאים הגדולים, מה שיוצר מצב – או כיתות נסגרות להורים, או אין הרשמה לשנה הבאה

מור דקל:  גם אם אנחנו עכשיו הולכים לנושא של חינוך חינם, וואוצ'רים של שתיים עד שלוש, אז קחו בחשבון שזה ייצור עוד יותר את הפער, והתינוקיות כבר נסגרות וייסגרו עוד

מור דקל:  זה לנושא של ההיצע ולתקינה

מור דקל:       תקציב

מור דקל:  אנחנו מדברים פה על תקציב

מור דקל:  אני שומעת פה מיליארדים

מור דקל:  אנחנו דרשנו מיליארד, מיליארד וחצי מינימום לתוך משרד החינוך

מור דקל:  שמענו – חמש, שש מיליארד, אנחנו מברכים על זה

מור דקל:  אני מאוד מקווה שזה לא הולך רק לבינוי או רק לוואוצ'רים, כי שוב פעם, גם בזה, אנחנו לא יכולים לתת רק בצד אחד

מור דקל:  אנחנו שומעים פה בשולחן שהפתרונות הם חייבים לבוא כמה פתרונות במקביל בהלימה, וצריך להחדיר כסף לתוך המערכת

מור דקל:  אני באמת מבקשת גם מהחברים פה, וגם מהח"כים שנמצאים, ואני מברכת את כולם

מור דקל:  חברים, בואו נפתור את בעיית פעוטון הכנסת, כשאנחנו נמצאים פה, אנחנו שומעים את זה על ימין ועל שמאל, ואז אנחנו באים לדבר על חינוך מגיל לידה

מור דקל:  כשאנחנו נתחיל ביחד לשתף פעולה גם ההורים, גם המסגרות, וגם משרד החינוך וכל הגופים, ככה נביא לפתרון

מור דקל:  אבל בבקשה, תקציב גם למשרד החינוך

מור דקל:  לדבר על התינוקיות, לא לשכוח את זה, כי אנחנו נירא על עצמנו שוב פעם

מור דקל:  מהר, מהר שכר ולהביא פתרונות לכוח האדם

מור דקל:  תנאים זה חלק מכל התדמית הזאת

מור דקל:  אנחנו כרגע עושים סקר לדבר הזה, יש לנו כבר מעל ל-700 הורים שעלו מכל הארץ

מור דקל:  אני אשמח בוועדה הבאה להציג את הסקר דרך האוניברסיטאות שאנחנו עושים

מור דקל:       וכמובן, לגבי חוק המצלמות

מור דקל:  אני נותנת פה כוכבית

מור דקל:  מדברים פה על לפתוח את המצלמות למנהלות

מור דקל:  אני מזכירה לכם שעשרות מקרים שחשפנו היו שהמנהלות עצמן היו בתוך המעון, או שמחקו ופגעו במצלמות על מנת שלא יהיה ניתן להוכיח, לכן, החוק הזה עבר ככה

מור דקל:  ולכן, מצלמות הן כלי ראייה, וכלי הרשעה, הן לא פתרון

מור דקל:  הפתרון בא מהשטח

מור דקל:  הפתרון בא מכוח האדם

מור דקל:  הפתרון בא מהשכר, מהתדמית, מהתקינה, מהאיכות, ובאמון שכולנו יחד גם ההורים וגם הצוותים צריך לתת אחד בשני

יניב בר אור: בדרך הזו האמון רק נפגע

יוסף טייב: מור, אני רוצה להתייחס ודאי לשאר הדברים שאמרת, עם חלקם אני מסכים

יוסף טייב:  הייתי מצפה ממך למשוך את המילים שלך על מעון הכנסת

יוסף טייב:  אני חושב שיש פה חברי כנסת שעובדים ימים כלילות כדי לעשות טוב למען אזרחי ישראל

יוסף טייב:  יחד עם זאת, אני מסכים איתך שלפעמים השיח ירוד, אבל זו לא סיבה לקרוא לזה מעון

מור דקל: אתה ישבת איתנו ארבעה ימים עד שתים-עשרה בלילה כאשר העברנו את תקנות הפיקוח, ואנחנו ראינו איך זה עובד

מור דקל:  זה לא היה אישית למי שפה, מי שפה מבורך, ולצערי, זה תמיד אותם פרצופים, יש עוד הרבה, הרבה

יוסף טייב: בבקשה, חבר הכנסת סימון דוידסון

יוסף טייב:  בבקשה

סימון דוידסון: תודה רבה

סימון דוידסון:  יש פה כל כך הרבה פרצופים שאני רואה עוד פעם, ועוד פעם, וישבנו בקדנציה הקודמת, ואני מתחבר למה שמור אמרה

סימון דוידסון:  אנחנו נשב פה גם עוד עשר שנים, בסוף, בסוף, מי שלא יבין אותי, אני אגיד בכמה שפות

סימון דוידסון:  מדובר פה על כסף

סימון דוידסון:  בסוף, בסוף, אף אחד לא רוצה ללכת לעבוד בשביל השכר שהוא מקבל בפעוטונים, בגני ילדים, תגדירו את זה איך שאתם רוצים

סימון דוידסון:  כל המטפלות שבלעדיהן אי-אפשר להפעיל את המערכת הזאת, פשוט, אי-אפשר להפעיל אותן, לא יעבדו בשכר הזה

סימון דוידסון:  עכשיו מתחיל חוק ההסדרים, כל הנושא של תקציב המדינה

סימון דוידסון:  זה חייב להיות חקוק בדבר הראשון של מערכת החינוך

סימון דוידסון:  לדאוג לזה שקודם כל המטפלות ירוויחו שכר הולם, כדי שיהיו מטפלות, שנית, אחרי זה אפשר לשדרג אותן מקצועית, לעבור השתלמויות, ללמד אותן

סימון דוידסון:  אבל קודם כל, חברים מדובר פה על כסף

סימון דוידסון:  זה דבר ראשון

סימון דוידסון:      אם אנחנו ברגולציה לא נדע לעזור למפעילים של גני הילדים, דיברו פה על ארנונה, ודיברו פה על עבודה מועדפת, הכול מבורך

סימון דוידסון:  אבל בסוף, זה צריך להגיע לבן אדם שמשלם את הסכומים המטורפים היום כדי שהילד שלו יילך למסגרת, והוא ילך לעבוד

סימון דוידסון:  מי יכול היום לשלם 5,000, 6,000 שקלים, כשמעבר לזה יש לו משכנתא, ועוד, ועוד – איך הוא יעשה את זה? בסוף השכר הגבוה הוא בגלל שצריכים לשלם ארנונה ועוד דברים, שזה נוסף בסוף על הבעלים של גני הילדים והם לא עומדים בזה

סימון דוידסון:  אז מה הם עושים? סוגרים את הגן, פותחים משפחתון, עובדים עם שבעה ילדים, מרוויחים יותר כסף, ואין להם את כל כאב הראש הזה

סימון דוידסון:  וזה מה שקורה

סימון דוידסון:  אני מקבל עשרות פניות ציבור, במיוחד באזור שאני גר בו, באזור נתניה ומסביב, אין איפה לשים את הילדים

סימון דוידסון:  אין

סימון דוידסון:  אז חברים, בואו לא נתייפייף כולנו פה, ותבינו שעכשיו מתחילים עם חוק ההסדרים

סימון דוידסון:  אני מבקש שבפרוטוקול יהיה רשום שזו בושה שפה בדיון אין נציג של משרד האוצר

סימון דוידסון:  בושה למשרד האוצר

סימון דוידסון:  בדיון הזה וגם בדיונים הקודמים לא מגיעים, הם לא רוצים להתמודד עם זה

סימון דוידסון:  הם לא רוצים להתמודד עם זה

סימון דוידסון:  אז אני מבקש שיירשם בפרוטוקול, שחבר הכנסת דוידסון אמר שזו בושה שאין פה נציג של משרד האוצר

סימון דוידסון:  צריכים לטפל בנושא הזה של הכסף במידי, ואז לעבוד על הרבה מאוד דברים אחרים

סימון דוידסון:  תודה

סימון דוידסון:  ביקשו שלא אדבר פוליטיקה עכשיו, אני לא רוצה להגיד

מור דקל: לא, לא צריך פוליטיקה

סימון דוידסון: זה מאוד פוליטיקה

סימון דוידסון:  זה הכי פוליטיקה שבעולם

יבגני סובה: חברי, חבר הכנסת סימון דוידסון, שאל איך אומרים כסף

יבגני סובה:  אתה יודע איך אומרים בליטא כסף? יורו – זה מסביר הכול

יבגני סובה:  אני מסכים לגמרי עם מור ששאלה אם שומעים

יבגני סובה:  חברים, אנחנו כבר למעלה משנה באירוע הזה של העברה

יבגני סובה:  אדוני היושב ראש, אני פונה אליך, ואני אומר לך, אני משתדל באמת לא להכניס פוליטיקה לדיון הוועדה

יבגני סובה:  אני מבקש שגם יירשם בפרוטוקול

יבגני סובה:  תסתכלו על החוקים שכרגע הקואליציה מקדמת – נבצרות, התגברות, חוק החמץ, אין שום אזכור של הדברים שקשורים לחינוך לגיל הרך, ובטח לא לנושא של החינוך

יבגני סובה:  אנחנו שומעים גם בשנה שמתקיימות בחירות לרשויות המקומיות שזה נושא קריטי מאוד, באמת השתדלתי לבדוק באילו רשויות הנושא הזה הוא נושא קריטי להצבעה

יבגני סובה:  חבר'ה, אני התקשיתי למצוא

יבגני סובה:       תמיד אני אומר, ראש העיר או ראש רשות מקומית הוא לא נכנס לפוליטיקה גדולה, מה מעניין אותו בשביל שאנשים יצביעו לו – ילדים, חינוך, תחבורה, ניקיון בעיר, נכון על זה הולכים להצביע ברשויות המקומיות

יבגני סובה:  ומה אנחנו רואים? אנחנו רואים פה חלוקה לפי קואליציה אופוזיציה גם בתוך הרשויות

יבגני סובה:  אם אתה מזוהה עם הקואליציה -  אז מוחא כפיים, עושה כל מיני כנסים, מביא פה ראש ממשלה, מביא פה שרים, ח"כים מהקואליציה

יבגני סובה:  הלו, אתה הולך להיבחר על-ידי הרשות המקומית בגלל הנושאים שהחינוך בין היתר מהנושאים החשובים

יבגני סובה:  קודם כל, אני מנצל את ההזדמנות הזאת וקורא באמצעות השידור הזה לכל ראשי ערים שמתמודדים לבחירות שהתקיימו בעוד שישה, שבעה חודשים

יבגני סובה:  אם אתם לא תעלו את החינוך על סדר-היום, לא תבחרו בשנית

יבגני סובה:  חינוך זה הדבר הראשון, כי זה המאסה של אנשים

יבגני סובה:    	דבר נוסף, אני חושב שאתה צריך להיות יותר תקיף

יבגני סובה:  אני אינטליגנט, אירופאי, ג'נטלמן תקיף, פה אני מצטרף לסימון

יבגני סובה:  תדרוש, תדרוש

יבגני סובה:  שר החינוך צריך להגיע, ולא רק שר בתוך משרד החינוך, שהוא חבר מפלגה, תדרוש שיגיע שר החינוך, לא שומעים אותו

יבגני סובה:  כבר חודשיים וחצי לא שומעים את שר החינוך

יבגני סובה:  כשהוא היה השר המקשר, אני מדבר על יואב קיש, היה השר המקשר בין הממשלה לכנסת, הוא ידע לעשות את כל הבלגאן פה בכנסת, מה קרה? נעלם

יבגני סובה:  חודשיים וחצי לא שומעים אותו

יבגני סובה:  תבקש שיגיע וייתן הסברים

יבגני סובה:  הגיע הזמן שיתחיל לתת הסברים

יבגני סובה:       	דבר אחרון וחביב

יבגני סובה:  אתם כל הזמן מגיעים לוועדה הזאת נכון? תסתכלו על הקירות – צריך להגיד מילה טובה למנהלת הוועדה יהודית

יבגני סובה:  אבל לא בהקשר של התערוכה, בהקשר של השלמת התהליך

יבגני סובה:  תראו איך הציורים מתחלפים, דברים פה מתחלפים, כיף לבוא לוועדה

יבגני סובה:  אולי תעזרו בניסיון שלה להשלמת התהליכים גם בדברים שלכם,  היא תעזור לכם בתור מנהלת הוועדה

יבגני סובה:  באמת, תסתכלו מסביב

יבגני סובה:  אני מבקש גם מהבמאי של השידור

יוסף טייב: מחר תתקיים פתיחת התערוכה

יוסף טייב:       בבקשה, סמנכ"לית השלטון המקומי מיכל מנקס

רויטל לן כהן: אדוני, אני ממש מבקשת, לא להפריד את הילדים עם המוגבלות

יוסף טייב: רויטל, ביקשתי ממך

יוסף טייב:  הגעת אליי, אמרתי לך שזה לא הנושא ועל זה יהיה נושא בנפרד

יוסף טייב:  למה לעשות כך?     

רויטל לן כהן: 	כי זה מדיר את הילדים שלנו מהדיון הכללי

רויטל לן כהן:  אני לא רוצה בנפרד, אני רוצה עם כולם, הם חלק מהקהילה

רויטל לן כהן:  הם חלק ממערכת החינוך

יוסף טייב: רויטל, אני מכבד אותך מאוד, כרגע זה לא הנושא

רויטל לן כהן: בהחלט הנושא

מיכל מנקס: אני ממש לא יודעת איפה להתחיל, אבל היות והרימו פה להנחתה, ודיברו על ראשי הרשויות והתפקיד שלהם, אז עם כל הכבוד, ראשי הרשויות הם הכתובת של כל התושבים, וכולנו כאלה

מיכל מנקס:  אבל מדיניות הממשלה היא שצריכה לבוא לידי ביטוי, ואמרת נכון - כסף

מיכל מנקס:  חבר הכנסת דוידסון, אמרת נכון, הכול תלוי בכסף

מיכל מנקס:  יש כאן גופים פרטיים, יש גם גופים ציבוריים שמפעילים מעונות יום

מיכל מנקס:  אני רוצה להזכיר לכולם, אנחנו מדברים על מעבר הגיל הרך למשרד החינוך, ולא כך הוא

מיכל מנקס:  מה שעבר למשרד החינוך, זה אך ורק מעונות היום

מיכל מנקס:  במה שעוסק משרד החינוך, זה אך ורק במעונות היום המפוקחים

מיכל מנקס:  זאת אומרת, שאנחנו נשארים עם הרבה מאוד מסגרות שהן לא תחת פיקוח של המדינה, שהם גם לא תחת האחריות שלא נהנים מהרבה מאוד דברים

מיכל מנקס:  אמרת יושב-ראש הוועדה לזכויות הילד, אמרת ובצדק, מי כמוך יודע - קל מאוד לתת עצות, ובמיוחד זה חורה לי כשזה מגיע מהממשלה איך אפשר להיטיב עם כל הארגונים על חשבון המסים שהם משלמים לארנונה? מאוד קל לתת עצות, בואו נקל בארנונה

מיכל מנקס:  למה שלא יקלו במס הכנסה? למה לא ממע"מ? כולם יודעים לתת פה עצות

מיכל מנקס:  אז השלטון המקומי שבע מלקבל את העצות האלה, אבל הוא הראשון שרוצה לתת את המענים לתושבים שלו

מיכל מנקס:  אף ראש רשות לא ירוץ עם אג'נדה של פתיחת מעונות יום, כי הוא לא ייכנס בנעלי המדינה, אבל הוא כן ישקיע בחינוך

מיכל מנקס:  הוא ישקיע במערכת החינוך מהכספים שכולם נותנים לו

מיכל מנקס:  אני לא רוצה להתמקד בנושא מסוים

סימון דוידסון: מה שאת אומרת במלים האלה – זה אם יש עירייה עשירה, אז זה נראה אחרת

מיכל מנקס: אסור שיקרה

מיכל מנקס:  לכן אנחנו כאן

מיכל מנקס:  ולכן אנחנו יושבים כאן

סימון דוידסון: ולכן אתם צריכים לדבר כל הזמן על נושא של כסף

יבגני סובה: לא, אני התכוונתי שראש העיר שרוצה, הוא יודע גם להגיע לממשלה

יבגני סובה:  זה מה שאמרתי

יבגני סובה:  שאם ראש העיר לא ידבר על הנושא הזה, בטח בשנת הבחירות שלו, אז שלא יבוא אחר-כך בטענות לציבור, זה מה שהתכוונתי להגיד

מיכל מנקס: סליחה, אנחנו כשלנו בפרסום שלנו

מיכל מנקס:  אז יושב-ראש מרכז השלטון המקומי נמצא כאן ועדה אחת ליד, במקרה, או שלא במקרה, נלחם יחד עם ראשי רשויות, גם עם שי חג'אג, מהשלטון האזורי על הדברים שאמורים לעזור

מיכל מנקס:  מבחינתנו, הרבה מאוד כספים שהולכים לאיבוד, אני לא רוצה להרחיב בעניין

מיכל מנקס:  אנחנו עושים ימים כלילות, ואנחנו בשיח מתחילת הדרך עם השרה הקודמת, עם השר הנוכחי

מיכל מנקס:  עם נועה והצוות שלה במשרד החינוך, חייבת להצדיע להם

מיכל מנקס:  חברים, הם עושים סדר במשהו שעד לפני שנה אפילו לא ידענו לדבר את המספרים האלה

מיכל מנקס:  אף גוף במדינה לא ידע להגיד כמה ילדים במסגרות

מיכל מנקס:  כמה מסגרות יש, ועדיין יש לנו הרבה עבודה, אז גם בזה

מיכל מנקס:  אנחנו עובדים בשיתוף פעולה

מיכל מנקס:  אנחנו לא תמיד מסכימים ורואים עין בעין, אבל אנחנו נמשיך ונעבוד איתם יחד, ועם כל הגופים

מיכל מנקס:  רק הבוקר הייתה לנו שיחה עם ארגון שמייצג מעונות יום פרטיים, עם כאבי הבטן שלהם, אנחנו קשובים, כי בסופו של יום, צריך לדאוג לילדים, לצוותים, וגם לגופים שמפעילים

מיכל מנקס:  גם הם תושבים שלנו

מיכל מנקס:  תודה רבה

יוסף טייב: בבקשה, המועצה לשלום הילד

מיטל בק: אני רוצה לומר תודה על הדיון הזה

מיטל בק:  אנחנו מקדמים פה בעצם שורה של דיונים כבר תקופה, אולי מ-2012, אולי קודם לכן

מיטל בק:  המהלך שקרה כאן בשנה החולפת הוא מהלך נדיר, היסטורי

מיטל בק:  אנחנו מברכים על המהלך הזה ועל המשרד בחוד החנית של ההתקדמות המדהימה שקרתה כאן לגיל הרך

מיטל בק:  נכון, יש עוד דרך לעשות, לא הכול מושלם בראש ובראשונה בגלל שהוקצו רק 200 מיליון שקלים למהלך הזה, זה סכום מבזה שלא יכול להסדיר את התחום כולו

מיטל בק:  ובאמת, העדר הנוכחות של משרד האוצר דיון אחר דיון, אנחנו כבר לא יודעים איך לתאר אותה

מיטל בק:  אני חושבת שאת הדיון הבא אי-אפשר לקיים בלי שאנחנו נקבל תשובות ברורות ממשרד האוצר מה התוכנית התקציבית שהוא בנה יחד עם משרד החינוך ב-2023, 2024, כולל לוחות זמנים

מיטל בק:  אי-אפשר עם 200 מיליון שקלים לעשות את כל מה שהם עשו, והם עשו את זה באמת בנס גלוי וזה עדיין לא מספיק, צריך עוד הרבה יותר

מיטל בק:  אנחנו מדברים פה על תפוסה ותקינה בשכר המטפלות, ובינוי ועוד ועוד

מיטל בק:  אני מפנה את כולם אל הניירות שאנחנו הגשנו לדיון הזה

מיטל בק:  אי-אפשר לעשות את זה ב-200 מיליון שקלים

מיטל בק:  אז קודם כל השקעה ממשלתית בגיל הרך, זה מה שנדרש כאן היום, וזה מה שאנחנו מבקשים לקראת הדיון הבא

מיטל בק:       אני רוצה להשלים את הדברים ולומר שאנחנו מקימים מרכז פניות וסיוע

מיטל בק:  מאות הורים וילדים פונים אלינו בכל חודש, וגם אנחנו מפעילים מרכז ליווי לילדים נפגעי עבירה, מקרים קשים מאוד שאנחנו מלווים על התעללויות בפעוטות

מיטל בק:  נכון, חוק המצלמות הוא מאגף את זה והוא מסייע ראייתית והרשעתית, אבל ברור שזה חינוך, וחינוך איכותי של מטפלות והכשרות והדרכות, הדברים הם שלובים יחד, צריך תקציב לכל הדבר הזה

מיטל בק:  אני לא יכולה לטפל במשפחה בקצה, ולנסות לתת לה את המענים בלי שהמשרד בסופו של דבר יש לו את הכלים לתת

מיטל בק:  בראש ובראשונה את החינוך הכי איכותי והטוב שהוא יכול, כי זו החובה שלנו כלפי כל ילד במדינת ישראל – חינוך איכותי, זו הזכות שלהם לקבל את זה

מיטל בק:  זכות בסיסית לשוויון, להגנה, להתפתחות, לחינוך זה הבסיס של כל הדיון שלנו כאן

מיטל בק:       אני אקצר בדברים ואני אפנה שוב לניירות שהגשנו

מיטל בק:  ואם יש הורים ששומעים אותנו, אני מתחברת שוב לקריאה, לבדוק שוב את המסגרת שאליה אתם פונים, לוודא שהיא פועלת ברישיון

מיטל בק:  ואם חלילה אתם נתקלים באיזשהו ספק או חשש, מוזמנים לפנות אלינו למועצה ואנחנו ננסה לסייע

מיטל בק:  תודה

יוסף טייב: תודה רבה

יוסף טייב:       יניב בר אור, מנהל התאחדות מעונות היום הפרטיים

יניב בר אור: שלום, תודה רבה על הדיון, כבוד יושבי הראש וחברי הכנסת - - -     

סימון דוידסון: למה אתם לא מתאחדים לגוף אחד? יש פה 700 אלף גופים

יניב בר אור: אני אשמח לענות לך על זה אחר כך בנפרד

יניב בר אור:  אני רק אענה לחבר הכנסת סימון, אנחנו הקמנו ב-2019 את ההתאחדות מכיוון שהרגשנו שנשארנו עבריינים לחוק תכנון ובנייה חשובים מראש מחוק המצלמות ונטולי זכויות למול מעונות הסמל, ולכן החלטנו להקים את ההתאחדות

יניב בר אור:  ולכן אנחנו נמצאים כאן

יניב בר אור:  אני חייב להגיד שאני מרגיש התרוממות רוח מהדברים שלך, ומהדברים של מיכל מנקס

יניב בר אור:  באמת, מעולם לא דיברו על פטור מארנונה ופטור ממע"מ ומים וחשמל, וכל הדברים האלה שהעלה פה חבר הכנסת אלי דלל

יניב בר אור:  אני חושב שזה מבורך

יניב בר אור:  אני חושב שבלי הדבר הזה, ובלי ההסתכלות על המעונות יום הפרטיים כשותפים מלאים לכל מהלך שיינתן, ואנחנו לא מתנגדים לתת להורים הקלות כאלה או אחרות שידובר עליהן כנראה בהמשך

יניב בר אור:  אבל אנחנו רוצים להיות שותפים מלאים

יניב בר אור:  ובלי פטור מארנונה, ובלי פטור ממע"מ, ובלי הסיוע של המדינה, אנחנו לא נוכל לעשות את זה, כי כשמדברים על תוספת כוח אדם, ועל העלאת שכר המטפלות אנחנו בעד

יניב בר אור:  אבל תראו לנו מאיפה יגיע הכסף, כי כל מטפלת עולה 150 אלף שקלים בשנה, ושלוש מטפלות כאלה בכל מעול, בכל כיתה, זה 450 פלוס התוספת של השכר, אנחנו מגיעים לחצי מיליון שקל בשנה למעון

יניב בר אור:  אין לנו את זה אפילו בשורת הרווח

יניב בר אור:  אנחנו הגשנו בעבר מסמכים כלכליים שמוכיחים כמה מעון מפסיד ביום רגיל, וכמה הוא הפסיד בימי קורונה, וחלקנו עדיין מלקקים את הפצעים של הקורונה בגלל שהיינו צריכים להנשים את העסקים שלנו

יניב בר אור:  אנחנו באמת רוצים שלראשונה סוף, סוף, באמת יכירו בנו כמוסד כחינוכי על כל המשתמע מכך, והסתכלו עלינו כאל שותפים שווים, ולא כאל בעיה, ולא כאל משהו שצריך פתאום להמציא את הגלגל מחדש ולבנות

יניב בר אור:  אנחנו כאן

יניב בר אור:  אנחנו בתוך היישוב

יניב בר אור:  בתוך הרחובות, בתוך השכונות

יניב בר אור:  אנחנו נותנים אתה שרות כבר הרבה מאוד שנים

יניב בר אור:  הגיע הזמן שיתחילו להסתכל עלינו כאל שותפים מלאים ויתנו לנו את הפטורים האלה, ולא הסתכלו עלינו רק כאל צינור העברת כספים של כספי מסים מההורים למדינה

יניב בר אור:  ואחר-כך יבואו ויאשימו אותנו שאנחנו עושקים את ההורים

יניב בר אור:  אנחנו עושים את זה כי אין לנו ברירה

יניב בר אור:  ואתם יודעים מה, כבוד יושב-הראש, אני חייב להגיד לכם

יניב בר אור:  אם הדברים האלה חלילה יפלו איפשהו בדרך, לא תהיה לנו ברירה אלא להעלות את המחירים שוב, כי אנחנו נצטרך להתחרות במחיר של הסייעות

יניב בר אור:  אנחנו נצטרך למנוע העברה של מטפלות טובות, מחנכות טובות לחינוך הציבורי

יניב בר אור:  אנחנו נעשה את זה בכל מחיר

יניב בר אור:  אנחנו נילחם עליהן בכל מחיר

יניב בר אור:  אנחנו לא נאפשר לסגור את הגנים הפרטיים

יניב בר אור:  אני אומר, אנשים נמצאים עם המפתחות בדלת

יניב בר אור:  אבל אלה שיסכימו וירצו להישאר כאן, צריך להגיד להם תודה

יניב בר אור:  ואותם אנשים יעשו את הכול כדי לשמר את העובדים שלהם בכל מחיר

יניב בר אור:  אני חושב שאנחנו חייבים לעצור את הגלגל הזה

יניב בר אור:  תודה

הוועדה לזכויות הילד): בבקשה יערה

יערה שילה: חוץ מזה שאני חברת מועצת עיריית ירושלים, ויש לי עוד כמה כובעים

יערה שילה:  אני פה מ-2008

יערה שילה:  2012, עם מלכיאור וכו'

יערה שילה:  קודם כל צריך להבין, החוק של הפעוטות לא חונה בחוק חינוך, וזה ראשית הבעיה

יערה שילה:  רוצים לדבר על חוקים, העברה - קרתה בהסכם קואליציוני שהוא הכי מבורך בעולם

יערה שילה:  אנחנו הכי שמחים בעולם

יערה שילה:  אבל הוא יצר שלושה רגולטורים – משרד הרווחה עבור הילדים עם מוגבלויות, או תתקני אותי רויטל שאני לא טועה

יערה שילה:  משרד הכלכלה שעכשיו עבר עוד פעם לזרוע העבודה, אלוקים יודע לאן הוא מטייל

יערה שילה:  עד שישה ילדים ורק המפוקחים, זאת אומרת, מה שהיה ציבורי שזה 20 אלף ילדים, משהו כזה

יערה שילה:  משישה ילדים ומטה, אף אחד לא משגיח, וברוכים הבאים לעולם, יהיו לנו המון מסגרות כאלה בקרוב

יערה שילה:  ומשבעה ילדים, באמת, המשרד עושה מעל ומעבר

יערה שילה:       אני רוצה להבהיר רגע את נקודת המדיניות

יערה שילה:  מה שקורה פה - חובטים בש"ג – והש"ג זו המחנכת והמטפלת שהיא מקבלת עוד הרשאה, ועוד אכיפה, ועוד נפגעי עבירה, ועוד ועוד

יערה שילה:  היא הש"ג של המדינה שהיא נושאת את האלונקה של המדינה, ושל המדיניות

יערה שילה:  במדיניות משהו אחד חסר

יערה שילה:  כל העולם חבר'ה, או שיש מערכת מפוצלת, או שיש מערכת מאוחדת

יערה שילה:  רק בישראל צריך גם וגם, אלוקים יודע למה

יערה שילה:  החלטתם להעביר – תודה רבה, זה דבר הכי מבורך

יערה שילה:  תעשו מערכת אחת מאוחדת מלידה עד 18

יערה שילה:  לא אומרת לכם כמו מדנמרק עם השכלה גבוהה, בלי

יערה שילה:  את זה תעשו

יערה שילה:  ואם לא עשינו את זה – אז יש חוק שנחקק, ואנשים שיושבים פה כולם עמלו

יערה שילה:  חוק המועצה לגיל הרך, תיישמו אותו ריבון העולמים

יערה שילה:  מתכלל מלידה עד שש

יערה שילה:  יש הכול, ובאמת, יסלחו לי שני יושבי הראש, אתם מספיק מכירים אותי

יערה שילה:  מריה, באמת מחילה מכבודך

יערה שילה:  לא צריך יותר שום מסמך לכתוב

יערה שילה:  אפשר לתפור  בגדים מהמסמכים הנרשמים

יערה שילה:  די

יערה שילה:  יש ערמות פה באמצע עד למעלה, תשכבו לישון על זה

יערה שילה:  די, תפסיקו לכתוב מסמכים

סימון דוידסון: ואז איך נקפוץ לשם

יערה שילה: לא יודעת

יערה שילה:  אתה תעשה את הקפיצה

יערה שילה:  אני חושבת שצריך להפסיק לכתוב מסמכים

יערה שילה:  צריך ליישם מדיניות שמיושמת בעולם

יערה שילה:  רק אצלנו זה מזדחל ככה

יערה שילה:  אז בבקשה, או חוק המועצה לגיל הרך שייושם, או מדיניות נורמלית סגורה, הדוקה, כי כל מה שקורה בסוף מי שמשלם זה הש"ג

יערה שילה:  מילה טובה, באמת, משרד החינוך מתאמץ אם זה בהכשרה

יערה שילה:  יש הכשרות היום, זה הרבה יותר טוב

יערה שילה:  יש עוד פערים, כי מה לעשות, בור של 70 שנה קשה למלא בשנה אחת, אז בבקשה, במדיניות להתייחס למדיניות ולא לש"ג שסוחב את האלונקה הזו

יוסף טייב: משרד החינוך הזכירו לי עכשיו פה משהו

יוסף טייב:  היה דוח של הגיל הרך שמשרד החינוך היה אמור לערוך, וממה שאנחנו מבינים הוא כבר הסתיים

נירה לאמעי: אז נאמר שהוא הסתיים, אבל לא ראינו איפה זה עומד

נועה צור: זה דוח שהמועצה הייתה צריכה להעביר לשרה

יוסף טייב: אנחנו יודעים איפה זה עומד?     

נירה לאמעי: נאמר אז שהוכן דוח

נירה לאמעי:  במועצה לשלום הילד זה נאמר לנו בכנסת הקודמת

נועה צור: אני אברר איפה זה עומד

נירה לאמעי: נמסר אז שהדוח שלה הושלם

יוסף טייב: משרד החינוך יבדוק את זה ויחזור אלינו

יוסף טייב:  תודה רבה

דורית חזן: אני יושבת-ראש ארגון גננות מחנכות

דורית חזן:  תודה לכולם, לכל השותפים והשותפות והפנים המוכרות שמלווים אותי ביחד משנת 2012, אותי, אני בטוחה שיש כאן שעושים הרבה

דורית חזן:  אני אתכנס רק לדבר אחד – אם אנחנו רוצים להביא את הצוות האיכותי, אנחנו לא יכולים להביא אף אדם לעבודה כשאנחנו מראש אומרים לו – אנחנו לא סומכים עליך

דורית חזן:  מצלמה היא באה להגיד – אני לא סומכת, זה לא שאני נגד מצלמות, תיכף תקשיבו

דורית חזן:  אני לא סומכת עליך, אני מביאה כאן מצלמה

דורית חזן:  המטפלת של סבתא שלי, זיכרונה לברכה, שמנו מצלמה בבית כי לא סמכנו עליה שהיא לא תכה את הסבתא שלי

דורית חזן:  אם אני מביאה אשת חינוך מהמעלה הראשונה והיא צריכה להיות מגיל לידה, אפילו את זאת שמביאים אותה לנקות, אני רוצה שהיא תדע למה היא צריכה לנקות בצורה חינוכית ליד הילדים

דורית חזן:  אני לא מוכנה שאף בן-אדם שהוא לא מוכשר יטפל בנכד שלי, בילד שלי, בי

דורית חזן:  אנשים צריכים להגיע מוכשרים

דורית חזן:  לא לבקש מהם אישור מהמשטרה לעשות להם מבחני אישיות

דורית חזן:  על האישום במשטרה זה על עבירות של כספים

דורית חזן:  אתה רוצה לשמוע משהו - - -         

יניב בר אור: אין לך אנשים, את מי את רוצה לסנן? אין לך את מי לסנן

דורית חזן: רגע, אל תפריע לי

דורית חזן:  אני אגיד לך טוב מאוד

דורית חזן:  יש לי גננות מעולות – יפה בן דוד אמרה שהיא עשתה הסכם שכר, הביאה שכר

דורית חזן:  הגננות האלה רוצות לעזוב את המקצוע

דורית חזן:  גננות עוברות כי הן רוצות לעזוב גם במעונות וגם בגנים

דורית חזן:  אם אתה לא תיתן מגיל לידה והלאה, ואמרו כאן הכשרות, כל הכבוד

דורית חזן:  הדרכות כל הכבוד

דורית חזן:  תורידו את הפיקוח

דורית חזן:  אני משלמת למפקח כל כך הרבה כסף

דורית חזן:  מה אנחנו מדברים? עם נשמות

דורית חזן:  אני לא רוצה פיקוח

דורית חזן:  אני רוצה מדריכות

דורית חזן:  אני רוצה יועצות

דורית חזן:  אני רוצה מלוות

שירן יחיא: אבל הילדים צריכים את הפיקוח

דורית חזן: הנכד שלי נמצא במעונות היום

דורית חזן:  אני רוצה לדעת שאותה אחת שמגיעה היא בן אדם מוכשר, היא בן אדם שיודע להכיל

דורית חזן:  היא בן אדם שיש לה הסמכה, ויש לה הדרכה, ויש לה ליווי ויש לה ייעוץ

שירן יחיא: הכול צריך

שירן יחיא:  אבל איפה העשבים השוטים? המצלמה תעקור את העשבים השוטים

שירן יחיא:  הפיקוח יעקור את העשבים השוטים - - -     

דורית חזן: אם אנחנו נשים את המצלמות עם סאונד, והמדריכה והמנהלת וכולם יראו יום יום, שעה, שעה ויוכלו להדריך לפי התנהגות של גננת זו או אחרת

שירן יחיא: תביאו גם להורים מפקח

שירן יחיא:  לקחו את המצלמות - - - תנו להורים מפקח - - -      

יוסף טייב: סליחה, תודה רבה

יוסף טייב:  אין מה לעשות, כל אחד ידבר בתורו

שירן יחיא: נכון, אז מישהו צריך להשמיע את הקול של הילדים

שירן יחיא:  אם חברי הכנסת ישמעו - - -      

יוסף טייב: דיברנו על חוק המצלמות

יוסף טייב:  דיברנו שצריך להיות - - -     

צמרת אביבי: נעים מאוד

צמרת אביבי:  כל הדברים שנאמרו כאן הם באמת חשובים – פיקוח, מצלמות, הכשרה, הכול נכון וחשוב

צמרת אביבי:  אבל אני עוד פעם מדברת כמו תקליט שבור, ואני אגיע כל פעם לדבר על זה וחוזר, וכל הזמן אני לא אפסיק

צמרת אביבי:  אני אזכיר דבר חשוב מאוד, ששיעורי העצמה זה לא nice to have

צמרת אביבי:  בעולם בו הניכור בין האנשים הולך ומתעצם, חשוב לנטוע את זרעי החינוך החברתי, הרגשי כבר מהגיל הרך

צמרת אביבי:  המרחב החינוכי צריך להיות מקום בו הילדים לומדים ומתאמנים, להיות אנשים עם לב אמפטי, עם חמלה, ולא שדה מלחמה

צמרת אביבי:  האם לאנשי החינוך הפורמליים יש את היכולת היום יומית תחת המסגרת השוחקת הזאת להיות רגישים ולהיות ערים לכל ניע בנפשם של הילדים? אז אני אומרת שלא

צמרת אביבי:  לא, כי זה שוחק

צמרת אביבי:  אז אני מציעה, ושוב מעלה על סדר היום את אנשי החינוך הבלתי פורמלי בתוך מסגרות החינוך, אנחנו סוכני החינוך של הדור הבא

צמרת אביבי:  אנחנו מחנכים את הילדים לחמלה, לאמפטיות, ואהבת לרעך כמוך

צמרת אביבי:  אלה ערכים שחשוב שאנחנו ננחיל בדור שלנו, ונשבור את מעגל הקסם הזה של ניכור, ומה שמוביל לחרמות והתאבדויות

צמרת אביבי:  אני עדיין מזועזעת מהמקרה של אלרואי בן שבת, שקרה ביום שבת שעברה

צמרת אביבי:  אני חושבת שביום ראשון כל מערכת החינוך הייתה צריכה לעצור ולעשות ריסטרט ולדבר על הדבר הזה

צמרת אביבי:  ולעשות מעגלי שיחה

צמרת אביבי:  אני מדברת על אלרואי בן שבת, שזה מקרה מזעזע בעיניי

רויטל לן כהן: זה - - - שמתפלאים שזה קורה בכלל

צמרת אביבי: זה פשוט התוצאה של המרדף אחרי הציונים, ואין את המקום הזה של הילד שיש לו את היכולת לבטא את עצמו

צמרת אביבי:  אז אני אומרת לעשות ריסטרט למערכת החינוך שהוא הכרחי

צמרת אביבי:  מקבלי ההחלטות צריכות לשנות את התקליט, ולשנות את התפיסה החינוכית שלהם שמרדף אחרי ציונים, ולא, זה לא מה שצריך להנחיל אותנו, ולהיות לנגד עינינו

צמרת אביבי:  חינוך לאמפטיה כבר מגיל הרך

צמרת אביבי:  כבר מהגיל הרך

יוסף טייב: תודה רבה

שירלי אברמוביץ: אני מנהלת מעון מפוקח, לא מעון פרטי

שירלי אברמוביץ:  זאת הפעם הראשונה שלי פה, לא הפעם השמונים

שירלי אברמוביץ:  קודם כל, באמת, הכול פה מאוד משמח

שירלי אברמוביץ:  אני אגש לעניין

שירלי אברמוביץ:  אני באתי כדי לספר לכם – מישהי אמרה כאן, אם תשמעו מהשטח מטפלת או מנהלת – אז אני מנהלת מהשטח, ואני באה משם

שירלי אברמוביץ:  אני באה להגיד, שאנחנו משלמות בגוף שלנו, במשפחה שלנו, ובנפש שלנו על החלטות שמתקבלות כאן, ואני רוצה שהדבר הזה השתנה

שירלי אברמוביץ:  אנחנו מגיעות חסרות סבלנות לבתים שלנו

שירלי אברמוביץ:  לנו אין כוח לילדים שלנו

שירלי אברמוביץ:  מטפלת שמחליפה 30 פעם חיתולים

שירלי אברמוביץ:  שצריכה להוציא כינים לילד, אני עשיתי את זה

שירלי אברמוביץ:  אני נדבקתי בכינים, והצוות שלי נדבק בכינים

שירלי אברמוביץ:  שצריכה להתווכח עם הורה שיבוא וייקח את הילד שלו שבוער מחום ב-40 מעלות, ולהורה לוקח חמש שעות, אם הוא בכלל טורח לענות לי

שירלי אברמוביץ:  המצב הזה לא יכול להמשיך

שירלי אברמוביץ:  אנחנו חייבים פה שינוי עכשיו

שירלי אברמוביץ:       מחילה מכבודכם, מערכת הגיל הרך היא לא צריכה הבראה, היא מתה

שירלי אברמוביץ:  והיא גם לא צריכה החייאה, היא צריכה שפשוט יבנו אותה מחדש

שירלי אברמוביץ:  אנחנו לא יכולות לעמוד בזה יותר

שירלי אברמוביץ:  בוודאי שיחד עם משרד החינוך, אני רועדת ומתרגשת, כועסת, וזועמת

שירלי אברמוביץ:  אני באה לפה, יש לי את צוות המעון בעיניי הכי טוב בארץ

שירלי אברמוביץ:  נשים מסורות שאוהבות ילדים

שירלי אברמוביץ:  הבת שלי במעון שלי, היא בת שנתיים, לא הייתי שמה אותה באף מעון אחר, כי אני יודעת מה קורה בשטח

שירלי אברמוביץ:  כי אני יודעת מי הצוותים שבלתי אפשרי לגייס

שירלי אברמוביץ:  אני יודעת שזה כל יום לראות דמות אחרת

שירלי אברמוביץ:  יש לי כיתת תינוקות שיש שם שתי מטפלות במקום שלוש, דמות שלישית שכל פעם מתחלפת לילדים בני חמישה חודשים, חצי שנה

שירלי אברמוביץ:  המצב הזה לא אנושי, אנחנו נחנקות

שירלי אברמוביץ:  אנחנו במצב של מוות

שירלי אברמוביץ:  נגמר

שירלי אברמוביץ:  אנחנו כבר עם שתי רגליים בחוץ, לא חצי רגל

שירלי אברמוביץ:  הפתרון צריך להיות אתמול ולא מחר

שירלי אברמוביץ:  ולא עוד חודשיים, ולא עוד שנה

שירלי אברמוביץ:  כמה עזבו? אין לי אצבעות

שירלי אברמוביץ:  אני מנסה לגייס צוות כבר קרוב לעשרה חודשים

שירלי אברמוביץ:  היום הוצאנו פרסום חדש ששילמנו עליו כסף למעצבת גרפית, אני בספק אם מישהי תפנה אליי

שירלי אברמוביץ:  העלנו שכר

שירלי אברמוביץ:  אנחנו נכנסים לגרעון כארגון מפעיל

שירלי אברמוביץ:  היישוב שאני עובדת בו סופג את הכסף הזה

שירלי אברמוביץ:  הוא נכנס לגרעון כדי שלילדים תהיה מסגרת

שירלי אברמוביץ:  אני לא יודעת מה יהיה בשנה הבאה

רויטל לן כהן: אני רוצה להזכיר, שמה שלא עבר למשרד החינוך, זה מעונות היום השיקומיים

רויטל לן כהן:  אבל פעוטות משולבים בתוך מסגרות הפעוטונים, הגנים

רויטל לן כהן:  הבן שלי היה משולב מאז ומעולם, בחיים כף רגלו לא דרכה במעון יום שיקומי, או במסגרת של חינוך מיוחד

רויטל לן כהן:  אנחנו מדברים פה על זה שצריך מטפלות, וצריך הכשרה, ואף אחד, אף אחד לא מזכיר פה את העובדה שבתוך המעונות האלה יהיו לא רק ילדים מאובחנים שצריכים שהצוותים יקבלו הכשרה, ושיהיו להם משלבים עם הכשרות מדויקות, אלא שיהיו שם ילדים שטרם אובחנו, שטרם אותרו

רויטל לן כהן:  ואני רוצה לדעת האם בכל ההכשרות האלה שמשרד החינוך טוען שהוא עושה, הוא טורח לעשות גם הכשרות שקשורות להתפתחות הילד כי אני יודעת שהוא לא עושה את זה בחינוך הכללי משלוש והלאה, למרות שגם שם צריך לאבחן, וברור לי שהוא לא עושה את זה גם עכשיו

רויטל לן כהן:  ולא יכול להיות שלא נצליח בדיון הכללי לדבר על זה כי יהיה דיון מיוחד

רויטל לן כהן:  נכון, צריך גם דיון מיוחד רק על זה

רויטל לן כהן:  אבל זה נושא שחייב להיאמר, כי אחרת יגידו, אבל לא אמרת

רויטל לן כהן:  אז הינה אני אומרת

רויטל לן כהן:  משרד החינוך לא עושה

רויטל לן כהן:  אין התייחסות לא לצוותים, לא למשלבים, לא לנגישות של גנים

רויטל לן כהן:  לא לעובדה שצריך אביזרי שיקום ודברים מיוחדים לילדים שמשתלבים שם

רויטל לן כהן:  אז הינה אני אומרת צריך להתייחס לזה

יוסף טייב: תודה רבה

יוסף טייב:  בבקשה, עו"ד ולרי זילכה

ולרי זילכה: תודה רבה, אדוני, אני בעצם פה נכנסת לדלת פתוחה

ולרי זילכה:  גם אני בכובע של פורום ארגונים והורים למען ילדים עם מוגבלות, בכובע של ילדים עם מוגבלות, אני רוצה להגיד שלוש נקודות קצרות

ולרי זילכה:  אחת – שבעצם כמו שנאמר קודם, המעבר של האגף למעונות יום נעשה שלא באמצעות חקיקה למשרד החינוך, ולמעשה, השאיר את כל הנושא של התמיכות לשילוב במשרד הרווחה, במינהל המוגבלויות

ולרי זילכה:  הדבר הזה צריך לעבור גם כן, כמו שמשרד החינוך יודע מגיל שלוש ומעלה, מכוח חוק לימוד חובה לתת תמיכות וסייעות וכל מה שצריך כדי שילדים עם צרכים מיוחדים יוכלו להיות חלק מכלל הקהילה שלהם, כך צריך שהעניין הזה יעבור למשרד החינוך

ולרי זילכה:  אני רוצה להגיד שגם משרד החינוך מבין את זה, כי הוא בהיערכות שלו הקים אגף לנושא של צרכים מיוחדים וילדים בסיכון, כך שיש להם הבנה שהדבר הזה צריך לעבור אליהם

ולרי זילכה:  גם משרד הרווחה, למיטב הבנתי, יש לו הבנה ורצון שהדבר הזה יעבור

ולרי זילכה:  והם מקדמים הצעה בנושא הזה

ולרי זילכה:  אני חייבת לומר שהדבר הזה חייב להיות מוסדר לא רק בהעברה, אלא גם בחקיקה

ולרי זילכה:  כי בחוק לימוד חובה זה מוסדר, ולכן יש חקיקה, ולכן זה נעשה וזה לא ספורדי ותלוי תקציב

ולרי זילכה:  אותו דבר זה חייב להיעשות גם מטה, והדברים האלה גם של האיתור המוקדם וכו' יבואו לידי ביטוי בחקיקה הזאת

ולרי זילכה:       עוד משפט בבקשה

ולרי זילכה:  נכון שהיום משרד הרווחה, מינהל המוגבלויות נותן את התמיכות האלה, והוא נותן את התמיכות של סייעות וכדומה במעונות סמל, אבל אדוני גם במעונות הפרטיים

ולרי זילכה:  אלה מה שאין נוהל בעניין הזה, ואני חרדה שבקרוב מאוד הדבר הזה יתפוגג

ולרי זילכה:  אני מבקשת שתצא פה גם קריאה שיוסדר נוהל מסודר, שאת התמיכות לשילוב שאפשר לקבל היום במעונות סמל מה שהם עושים, אני רוצה את זה בנוהל, כי בסוף זה לא יכול להיות הורה שמכיר אותי ומבקש עזרה ממפקחת, שייצא נוהל שהתמיכות לשילוב תעשינה גם במעונות הפרטיים שתחת חוק הפיקוח על המעונות

ולרי זילכה:  תודה רבה

ולרי זילכה:  אני יודעת שקיים, אני רק רוצה נוהל מסודר בזה בבקשה, שלא יגידו אחר-כך שההורים שרק באים אליי - - -      

הוועדה לזכויות הילד): חברים, זה לא תפקיד הוועדה

הוועדה לזכויות הילד):  אם יש נוהל וצריך לאכוף אותו - - -      

ולרי זילכה: לא, אין נוהל כתוב

ולרי זילכה:  יש הנחיה למפקחות, אבל אין נוהל

ולרי זילכה:  הציבור לא יכול לראות אותו

נועה צור: משרד החינוך התגייס לסוגיה הזאת מהרגע הראשון, אנחנו נמצאים עם אגף רווחה ופותרים בעיות שמגיעות לשולחננו עם פעוטות עם צרכים מיוחדים, אתם יודעים את זה

נועה צור:       צריך להבין שמשרד החינוך מתמודד עם פערים מאוד גדולים בין המסגרות

נועה צור:  צריך להבין ש-70% מנשות הצוות היום שעובדות בשטח עם השכלה תיכונית ומטה

נועה צור:  צריך להבין ונאמר פה ש-70 שנה הנושא של מערך מעונות היום לא טופל

נועה צור:  הפערים שגם דוברו עליהם בין משרד החינוך לשטח, מין הסתם התפקיד שלנו הוא לראות את כוכב הצפון ולהוביל לשם

נועה צור:  ומין הסתם ייקח זמן

הוועדה לזכויות הילד): שמענו פה את כל הקולות

הוועדה לזכויות הילד):  אנחנו מדברים בנושא של הגיל הרך, לצערי, הנושא הוא קשה

הוועדה לזכויות הילד):  צריכה להיות כמובן אכיפה טובה יותר

הוועדה לזכויות הילד):  צריך לאפיין את כל סוגי המעונות, כל מה שקשור גם בכוח אדם, אלה דברים מאוד חשובים

הוועדה לזכויות הילד):  ולכן, בוועדות המשותפות, כמובן, אנחנו פונים פה גם לשר החינוך, שהוא השר העיקרי בנושא הזה, שאליו בעצם הנושא של הגיל הרך עובר אליו, ודיברנו לגבי עבודה מועדפת

הוועדה לזכויות הילד):  חבר הכנסת מלכיאלי, ימלא במקום שר הפנים, וליו"ר המרכז לשלטון מקומי - חיים ביבס

הוועדה לזכויות הילד):       הוועדות חושבות שהשקעה בגיל הרך, היא השקעה חשובה ביותר, ולכן, על הממשלה להשקיע בכך הרבה יותר כסף כדי שיהיו מסגרות לכל הילדים בגיל הרך, ושיינתן בהם הטיפול ההולם

הוועדה לזכויות הילד):       הוועדות רשמו לפניהן את סקירת משרד החינוך על פעולותיו בטיפול בגיל הרך, ועל השיפורים המתוכננים

הוועדה לזכויות הילד):      הוועדות קראו למשרד החינוך להדק את הפיקוח כדי לדעת על כל המסגרות לפעוטות, גם הקטנות ביותר

הוועדה לזכויות הילד):       הוועדות רשמו לפניהן שיש הצעות חוק פרטיות לטיפול במצלמות בגני ילדים

הוועדה לזכויות הילד):      הוועדות מבקשות ממשרד החינוך את הנתונים

הוועדה לזכויות הילד):  מה מספר המעונות במגזר הערבי, קיבלו את האישור וכמה ילדים יש בהם

הוועדה לזכויות הילד):       הוועדות קוראות למשרד החינוך ולרשויות המקומיות להשקיע ולמצוא את כל המסגרות הפרטיות לילדים בגיל הרך באשכולות הנמוכים וגם במגזר הערבי

הוועדה לזכויות הילד):       הוועדות מבקשות ממשרד החינוך להעביר לה את הנתונים, מספר הילדים יש עד גיל שלוש, כמה מהם במעונות, וכמה ילדים נופלים בין הכיסאות

הוועדה לזכויות הילד):       הוועדה מבקשת ממשרד החינוך עדכון לגבי הדוח השנתי של המועצה לגיל הרך

הוועדה לזכויות הילד):      הוועדות מבקשות ממשרד החינוך לאסוף מידע מהארגונים השונים על מטפלות כדי שתוכל לטפל במטפלות אם יש להן רישום פלילי על-פי הנתונים שהתקבלו

הוועדה לזכויות הילד):      כדי להתגבר על מחסור בכוח אדם המטפלות בגנים, הוועדות פונות להכיר בעבודת המטפלות כעבודה מועדפת

הוועדה לזכויות הילד):       הוועדות קוראות לממשלה לממן את תשלום הארנונה של המעונות ולא להטיל את התשלום על הרשויות המקומיות

הוועדה לזכויות הילד):       הוועדות מודות לכל המשתתפים

הוועדה לזכויות הילד):  בכבוד רב, חבר הכנסת יוסף טייב, וחבר הכנסת אלי דלל

הוועדה לזכויות הילד):           תודה רבה לכולם

הוועדה לזכויות הילד):           הישיבה נעולה